hotchpotch/miracl-hf-unified huggingface dataset:
ปฐมภาคี
ปฐมภาคี () เป็นองค์กรหนึ่งในจักรวาลสตาร์ วอร์ส ปรากฏครั้งแรกในภาพยนตร์ ซึ่งออกฉายครั้งแรกในปี พ.ศ. 2558
องค์กรปฐมภาคี มีผู้นำสูงสุดสโน๊คเป็นประมุข และมีองค์ประกอบบางส่วนที่คล้ายคลึงกับจักรวรรดิกาแลกติก อาทิ กองทัพสตอร์มทรูปเปอร์ ยานไทไฟต์เตอร์ เป็นต้น โดยมีฐานปฏิบัติการสตาร์คิลเลอร์ () ดาวเคราะห์เทียมที่มีพื้นผิวเป็นน้ำแข็ง ภายในบรรจุอาวุธสงครามสำหรับทำลายดวงดาวอื่นๆ เป็นศูนย์บัญชาการหลัก
ฐานทัพสตาร์คิลเลอร์ ) ปรากฏขึ้นครั้งแรกในภาพยนตร์"สตาร์ วอร์ส" - "อุบัติการณ์แห่งพลัง" เป็นดาวเคราะห์ที่เคลื่อนที่ได้ พื้นผิวปกคลุมด้วยน้ำแข็ง อยู่ในบริเวณพื้นที่ซึ่งไม่เป็นที่รู้จักของกาแลกซี เป็นฐานที่มั่นของปฐมภาคีมากว่าสามสิบปีนับตั้งแต่ยุทธการเอนดอร์ มีผู้บังคับบัญชาคือนายพลฮักซ์ บนดาวนี้มีอาวุธมหาประลัยที่สามารถทำลายระบบดาวที่อยู่ห่างไกลได้ถึงอีกฟากของกาแลกซี ปฐมภาคีถือว่าฐานทัพนี้เป็นความก้าวหน้าที่ยิ่งไปกว่าดาวมรณะของจักรวรรดิกาแลกติก ต่อมาถูกทำลายโดยการโจมตีของฝ่ายต่อต้านผ่านจุดอ่อนที่ถูกทำลายบางส่วนโดยนักบินโพ ดาเมรอน ทำให้ดาวทั้งดวงระเบิดเข้าสู่แกนกลาง กลายเป็นดาวฤกษ์
โรงเรียนภูเวียงวิทยาคม
โรงเรียนภูเวียงวิทยาคม (อักษรย่อ ภ.ว.ค.) เป็นโรงเรียนมัธยมศึกษาขนาดใหญ่ และเป็นโรงเรียนมัธยมประจำอำเภอภูเวียง จังหวัดขอนแก่น ก่อตั้งขึ้นเมื่อปี พ.ศ. 2515 สังกัดกรมสามัญศึกษา กระทรวงศึกษาธิการ เริ่มแรกเปิดสอนระดับมัธยมศึกษาตอนต้น มีจำนวนนักเรียน 98 คน ครู 2 คน โดยอาศัยเรียนที่อาคารเรียนของโรงเรียนชุมชนภูเวียง อำเภอภูเวียง จังหวัดขอนแก่น ต่อมาได้ย้ายไปทำสอนที่ป่าสงวนแห่งชาติป่ากุดน้ำใส โดยท่านศึกษาธิการอำเภอและคณะกรรมการของอำเภอภูเวียงจัดหาที่ดินไว้ให้ มีเนื้อที่ 70 ไร่ ต่อมาเมื่อปี พ.ศ. 2519 ได้ขยายพื้นที่เป็น 104 ไร่ 2 งาน 60 ตารางวา และได้ขออนุญาต ให้ทางราชการอนุมัติเป็นที่ราชพัสดุ เมื่อวันที่ 15 กุมภาพันธ์ 2521 ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนราว 2,329 คน และบุคลากรทางการศึกษาอีกกว่า 120 คน ซึ่งปัจจุบันจัดอยู่ในสังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 104 ไร่ 2 งาน 60 ตารางวา
แฮร์มัน สแน็ลเลิน
แฮร์มัน สแน็ลเลิน (; 19 กุมภาพันธ์ ค.ศ. 1834 – 18 มกราคม ค.ศ. 1908) เป็นจักษุแพทย์ชาวดัตช์ เกิดที่เมืองไซสต์ เข้าเรียนด้านการแพทย์ที่มหาวิทยาลัยยูเทรกต์ หลังเรียนจบสแน็ลเลินทำงานเป็นผู้ช่วยแพทย์ที่โรงพยาบาลเนเธอร์แลนด์เพื่อผู้ป่วยโรคตา () ในปี ค.ศ. 1862 เขาแนะนำแผนภูมิสแน็ลเลิน (Snellen chart) ซึ่งเป็นแผนภูมิวัดสายตาที่ต่อมาใช้กันอย่างแพร่หลาย ในปี ค.ศ. 1877 สแน็ลเลินดำรงตำแหน่งศาสตราจารย์ด้านจักษุวิทยาที่มหาวิทยาลัยยูเทรกต์ เขาทำงานวิจัยเกี่ยวกับความผิดปกติทางสายตาต่าง ๆ เช่น สายตาเอียง ต้อหิน รวมถึงแนะนำการใช้แว่นตาและศัลยกรรมทางสายตา
ในปี ค.ศ. 1884 สแน็ลเลินดำรงตำแหน่งผู้อำนวยการโรงพยาบาลเนเธอร์แลนด์เพื่อผู้ป่วยโรคตาต่อจากฟรันซิสกึส โดนเดิร์ส (Franciscus Donders) อาจารย์ของเขา เขาดำรงตำแหน่งนี้จนถึงปี ค.ศ. 1903 สแน็ลเลินเสียชีวิตที่เมืองยูเทรกต์ในปี ค.ศ. 1908
อจิรภา ไมซิงเกอร์
อจิรภา ไมซิงเกอร์ (ชื่อเล่น : ซาบีน่า ) เป็นนักแสดงและนางแบบชาวไทย และเป็นผู้ชนะจากการแข่งขันในรายการ เดอะเฟซไทยแลนด์ ซีซัน 1 และยังเป็นเดอะเฟซคนแรกของไทยและเอเชียอีกด้วย
ซาบีน่า เกิดเมื่อวันที่ 12 สิงหาคม พ.ศ. 2537 ที่ พัทยา ลูกครึ่ง ไทย-ออสเตรีย กำลังศึกษาระดับระดับปริญญาตรี คณะมัณฑนศิลป์ มหาวิทยาลัยศิลปากร สาขาวิชาการออกแบบเครื่องประดับ
ในปี 2558 ซาบีน่าได้เข้าร่วมแข่งขันในรายการ เดอะเฟซไทยแลนด์ โดยได้ผ่านเข้ารอบ 15 คน เป็นลูกทีมของเมนเทอร์ลูกเกด เมทินี กิ่งโพยม และชนะเลิศการแข่งขัน ได้เซ็นสัญญากับ กันตนา ใน พ.ศ. 2558
โซเชียลมีเดีย
บทความ
TOMGAY มึนรักสลับขั้ว
TOMGAY มึนรักสลับขั้ว เป็นภาพยนตร์ไทย เขียนบทและกำกับโดย 'ดนพ ธนินศิรประภา' (สมศักดิ์ สอนแพง) เล่าถึงเรื่องราววุ่นๆ ของเกย์หนุ่มหน้าหวานและทอมสาวหน้าหล่อที่ถูกจับมาอยู่ด้วยกันในห้อง เข้าฉายในโรงภาพยนตร์ วันที่ 6-9 มิถนายน 2556 ที่ เอสพลานาด ซีนีเพล็กซ์ รัชดา วันละ 2 รอบ รอบฉายเวลา 14.00 น. และ 20.00 น. และ เมเจอร์ ซีนีเพล็กซ์ รัชโยธิน วันละ 2 รอบ รอบฉายเวลา 16.00 น. และ 22.00 น. ก่อนจะเผยแพร่การฉายทางออนไลน์ให้ชมทาง www.clubqueer.net โดยได้ ณปภัช แช่มช้อย จากภาพยนตร์ วุ่นรักพักนิ้ว Fingering นำแสดง
เรื่องราววุ่นๆ เริ่มขึ้นเมื่อ “คิง” (กัน กรวิชญ์) เกย์หนุ่มหน่วยกู้ภัยริมหาด และ “แฮงค์” (แอน ณปภัช) ทอมบอยสุดซ่าที่ปากจัดยิ่งกว่ากระเทยบางนาง ถูกคุณแม่ตัวแสบจับล่ามโซ่เพื่อให้มาแต่งงานกัน ทั้งสองต้องช่วยกันหาวิธีหลุดพ้นจากโซ่เจ้าปัญหาให้ได้
วัยร้ายไฮสคูล
วัยร้ายไฮสคูล เป็นละครโทรทัศน์ของบริษัท เมจิค แอ็ดเวอร์เทนเม้นท์ จำกัด(ในเครือบริษัท อาร์เอส จำกัด (มหาชน)) แนวละครวัยรุ่น, คอมเมดี้ โดยออกอากาศทางสถานีวิทยุโทรทัศน์ไทยทีวีสีช่อง 3 ในปีพ.ศ. 2544 นำแสดงโดย อาทิตย์ ตั้งสวัสดิ์รัตน์, ลัคนา หวงมณีรุ่งโรจน์, นาตาลี เดวิส และอีกมากมาย
ภายหลังละครอวสาน ในปีถัดมาคือปีพ.ศ. 2545 ได้มีภาค 2 โดยเปลี่ยนชื่อเรื่องเป็น "วัยร้ายเฟรชชี่" แต่เพิ่มตัวนักแสดงหลักคือ "บิ๊ก ปาณรวัฐ กิตติกรเจริญ"และ"แดน วรเวช ดานุวงศ์
ทอม ราดรีเกซ
บาร์โตโลเม อัลแบร์โต มอตต์ (; ชื่อในการแสดง: ทอม ราดรีเกซ; ; 1 ตุลาคม ค.ศ. 1987 —) เป็นนักแสดงชาวฟิลิปปินส์เชื้อสายอเมริกัน เขาเป็นที่รู้จักในฐานะผู้เข้าแข่งขันในทีวีเรียลลิตี้โชว์ "พินอยบิกบราเธอร์ : ดับเบิลอัพ" และเขาได้ร่วมแสดงภาพยนตร์ในเรื่อง "Be Careful With My Heart", "Temptation Island", "My Husband's Lover" รับบทเป็น วินเซนต์ โซรีอาโน และ "My Destiny" รับบทเป็น ลูคัส แมทธิว อันดราดา
พ.ศ. 2610
พุทธศักราช 2610 ตรงกับปีคริสต์ศักราช 2067 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน
เดนนิส ตรีโย
อาเบลาร์โด เดนนิส โฟลเรนเซียว ตรีโย โฮ (; 12 พฤษภาคม ค.ศ. 1981 —) เป็นนักแสดงชาวฟิลิปปินส์, นักร้อง และนายแบบ ภาพยนตร์เรื่องแรกของเขาคือ "Aishite Imasu (Mahal Kita) 1941" ปัจจุบันเขาเป็นศิลปินของเครือจีเอ็มเอเน็ตเวิร์ก ในปี ค.ศ. 2006 เขาได้รับรางวัลนักแสดงยอดเยี่ยม 3 รางวัล
ว่านมหากาฬ
ว่านมหากาฬ var. "histida" อยู่ในวงศ์ Compositae รากขนาดใหญ่ ลำต้นอวบน้ำ ทอดเลื้อยยาว ชูยอดขึ้น ใบเดี่ยว ขอบใบหยัก หลังใบสีม่วงเข้ม ท้องใบเขียวแกมเทา ดอกช่อ สีเหลืองทอง มีกลิ่นเหม็น ผลแห้งไม่แตก ใบสดตำกับเหล้าใช้พอกฝี ในทางไสยศาสตร์ เชื่อว่าช่วยในทางคงกระพันชาตรีและป้องกันอันตราย
อิ้นเสียง
อี๋ชินหวัง ซึ่งมีพระนามเดิมว่าอิ้นเสียง (: 16 พฤศจิกายน 1686 – 18 มิถุนายน 1730) เป็นเจ้าชายในราชวงศ์ชิง และเป็นอ๋องพระมาลาเหล็กในตำแหน่งอี๋ชินหวังเป็นพระองค์แรก
อิ้นเสียงเกิดในราชสกุลอ้ายซินเจว๋หลัว เป็นพระราชโอรสองค์ที่ 22 ของจักรพรรดิคังซี แต่เป็นพระองค์ที่ 13 ที่เติบโตจนเป็นผู้ใหญ่ พระมารดาของพระองค์คือจิ้งหมิ่นหวงกุ้ยเฟย์ สกุลจางเจีย ซึ่งเป็นธิดาของนายทหารชั้นสูงในกองธงขลิบเหลือง เมื่อพระชันษาได้ 14 ปี พระมารดาของพระองค์สิ้นพระชนม์ จักรพรรดินีเซี่ยวกงเหรินจึงอบรมเลี้ยงดูพระองค์ต่อมา เนื่องจากพระองค์ทรงเข้าไปยุ่งเกี่ยวกับการเลือกรัชทายาทของจักรพรรดิคังซี โดยพระองค์สนับสนุนองค์ชาย อิ้นเจิง ให้เป็นรัชทายาทมาตั้งแต่แรก ซึ่งในตอนนั้นตำแหน่งรัชทายาทเป็นของอิ้นเหริง พระองค์ทรงเห็นว่า อิ้นเจิง นั้นมีคุณสมบัติมากว่า อิ้นเหริง จักพรรดิคังซีทรงไม่พอพระทัย พระองค์จึงถูกพระบิดาสั่งคุมขังนานนับ 10 ปี
เมื่อเจ้าชายอิ้นเจินขึ้นครองราชย์เป็นจักรพรรดิยงเจิ้ง อิ้นเสียงได้ถูกปล่อยตัวออกมาและได้เข้ารับราชการ จักรพรรดิยงเจิ้งได้เลื่อนฐานันดรศักดิ์ของพระองค์เป็น "เหอซั่วอี๋ชินหวัง" อิ้นเสียงเป็นผู้สนับสนุนอย่างแข็งขันของจักรพรรดิยงเจิ้งและทำงานอย่างไม่รู้จักเหน็ดเหนื่อยเพื่อช่วยจักรพรรดิในการบริหารราชการ แม้จะทุกข์ทรมานจากสุขภาพที่ไม่ดี ในปี 1725 อิ้นเสียงถูกส่งไปดูแลปัญหาน้ำ รวมทั้งการควบคุมน้ำท่วมและการขนส่ง พระองค์ได้ประชวรจึงต้องเสด็จกลับเมืองหลวงปักกิ่งในเวลาต่อมา
อิ้นเสียงสิ้นพระชนม์ด้วยพระโรคที่คล้ายกับหอบหืดและวัณโรคปอดในปี 1730 จักรพรรดิยงเจิ้งทรงเสียพระทัยอย่างมาก อิ้นเสียงเป็นพระอนุชาที่ได้รับการอนุโลมไม่ต้องเปลี่ยนพระนามจาก "อิ้น" เป็น "หยุน" และฐานันดรศักดิ์ของพระองค์ยังได้ถูกบรรจุในอ๋องพระมาลาเหล็ก พระโอรสของพระองค์จึงได้สืบฐานันดรศักดิ์ต่อมา
กูดท้องใบดำ
กูดท้องใบดำ พบครั้งแรกในประเทศไทยที่ภูกระดึง จังหวัดเลย ชื่อสปีชีส์ตั้งตามชื่อของนายดำรง ใจกลม ที่ร่วมในการเก็บตัวอย่างพืชชนิดนี้
ผักแว่นใบมัน
ผักแว่นใบมัน แผ่นใบเป็นมัน สร้างสปอโรคาร์บเรียงเป็นแถวที่ก้านใบขณะต้นอยู่ในน้ำ พบบริเวณริมแม่น้ำในจังหวัดปราจีนบุรี
โสมอเมริกัน
โสมอเมริกัน เป็นพืชพื้นเมืองในทวีปอเมริกาเหนือปลูกในแคนาดา ภาคเหนือของสหรัฐอเมริกา และในจีน ภาษาจีนกลางเรียกซีหยางเซิน ภาษาจีนแต้จิ๋วเรียกไซเอี่ยเซียม รากเปลือกนอกสีเหลือง เนื้อในสีเหลืองอ่อน ใช้เป็นยาบำรุงหัวใจและบำรุงเลือด
เจี่ยง ซิน
เจี่ยง ซิน () เป็นนักแสดงหญิงชาวจีน เกิดเมื่อวันที่ 8 พฤษภาคม ค.ศ. 1983 ที่ซินเจียง ประเทศจีนฯลฯ
บัวหลวง ส.สิงห์อยู่
บัวหลวง ส.สิงห์อยู่ มีชื่อจริงว่า จักรี วงนาหล้า เกิดเมื่อวันที่ 27 กุมภาพันธ์ พ.ศ. 2530 ที่ จังหวัดมหาสารคาม
เซอร์ไวเวอร์ เกาะรง
เซอร์ไวเวอร์ เกาะรง - บลอน ปะทะ เบรน ปะทะ บิวตี้ () เป็นฤดูกาลที่ 32 ของรายการเซอร์ไวเวอร์ ธีมหลักของฤดูกาลนี้ จะเหมือนกับเซอร์ไวเวอร์ กากายัน โดยผู้เล่นหน้าใหม่ 18 คนจะถูกแบ่งออกเป็น 3 เผ่าตามลักษณะที่โดดเด่นของผู้แข่งขัน ได้แก่ ความแข็งแกร่งทางร่างกาย ความฉลาดทางสติปัญญาและความงามอันน่าดึงดูดใจ แต่เดิมฤดูกาลนี้เคยถูกกำหนดให้เป็นฤดูกาลที่ 31 ก่อนจะถูกเปลี่ยนให้ออกอากาศเป็นฤดูกาลที่ 32 โดยสลับกับ เซอร์ไวเวอร์ แคมโบเดีย ทำให้ทั้งสองฤดูกาลนี้ ถ่ายทำในสถานที่เดียวกัน คือ เกาะรง ประเทศกัมพูชา
ในฤดูกาลนี้ นอกจากจะมีเครื่องรางที่ซ่อนไว้เหมือนในฤดูกาลที่ผ่านๆ มาแล้ว ยังมีความพิเศษอย่างนึงเกิดขึ้นด้วย คือ ถ้านำเครื่องรางสองชิ้นมารวมกันจะทำให้เกิด "ซุปเปอร์ไอดอล" มีผลทำให้สามารถใช้เครื่องรางหลังประกาศผลได้ เหมือนใน เซอร์ไวเวอร์ ปานามา เซอร์ไวเวอร์ คุกไอส์แลนด์ส และเซอร์ไวเวอร์ กากายัน ซึ่งเครื่องรางธรรมดาจะใช้ได้ก่อนอ่านผลโหวตเท่านั้น วันที่ 12 จูเลีย ถูกสลับไปอยู่เผ่าโตแตงคนเดียว และกลับเข้ามาเผ่าก็อนโด่วล์ในวันที่ 14 โดยเข้ามาแทนที่อันนาที่ถูกโหวตออกไป
วันสลับเผ่า จูเลีย จับได้ผ้าสีแดงหมายความว่าจูเลียจะต้องไปอยู่เผ่าโตแตงคนเดียวเป็นเวลา 3 วัน ส่งผลให้เธอปลอดภัยจากการถูกโหวตออกในรอบนั้น
แองเจลิกา ค็อบ-แบเลอร์
แองเจลิกา ค็อบ-แบเลอร์ () เป็นผู้บริหารอุตสาหกรรมดนตรีอเมริกัน เธอเคยเป็นผู้จัดการศิลปินที่บริษัทเดอะเฟิร์ม เธอเคยทำงานตำแหน่งอาวุโสหลายตำแหน่งที่ค่ายเพลงโคลัมเบียเรเคิดส์ อีเอ็มไอ และอีพิก
ค็อบ-แบเลอร์ เกิดที่ซานโฮเซ ประเทศคอสตาริกา ใน ค.ศ. 1971 และย้ายไปที่เบอร์แบงก์ รัฐแคลิฟอร์เนีย พร้อมกับครอบครัวใน ค.ศ. 1981 เธอเข้าศึกษาในมหาวิทยาลัยแคลิฟอร์เนีย และจบการศึกษาสาขานิติศาสตร์ใน ค.ศ. 1993
ช้อย สุนทรวาทิน
ช้อย สุนทรวาทิน เป็นบุตรของครูทั่ง ตาบอดแต่เด็กเพราะป่วยเป็นไข้ทรพิษ ได้เรียนการดนตรีกับบิดา ช้อยแต่งงานกับนางสาวไผ่ มีบุตรธิดาทั้งสิ้น ๔ คน
ช้อยเป็นครูดนตรีไทยที่สำคัญคนหนึ่ง มีศิษย์ที่มีชื่อเสียงหลายคน เช่น พระยาเสนาะดุริยางค์ (แช่ม สุนทรวาทิน) ผู้เป็นบุตรของท่าน พระยาประสานดุริยศัพท์ (แปลก ประสานศัพท์) เจ้ากรมพิณพาทย์หลวงในรัชกาลที่ ๖ พระประดับดุริยกิจ (แหยม วีณิน) หลวงบรรเลงเลิศเลอ (กร กรวาทิน) และนักดนตรีของวงปี่พาทย์วัดน้อยทองอยู่ นอกจากนี้ ครูช้อยยังได้รับเชิญเป็นครูดนตรีตามวังเจ้านาย เช่น ที่ตำหนักของเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว และบ้านของท่านผู้ใหญ่ในสมัยรัชกาลที่ ๕ เช่น ที่บ้านของพระยาอินทราธิบดีสีหราชรองเมือง (เนียม)เป็นต้น
คัสพาร์ เบาฮีน
คัสพาร์ เบาฮีน (), กัสปาร์ โบแอ็ง () หรือ กัสปารุส เบาฮีนุส (; 17 มกราคม ค.ศ. 1560 – 5 ธันวาคม ค.ศ. 1624) เป็นนักพฤกษศาสตร์ชาวสวิส เป็นบุตรของฌ็อง โบแอ็ง แพทย์ชาวฝรั่งเศสที่ย้ายมาอยู่ที่เมืองบาเซิลหลังเปลี่ยนมานับถือนิกายโปรเตสแตนต์ คัสพาร์มีพี่ชายที่เป็นนักพฤกษศาสตร์เหมือนกันคือโยฮันน์ เบาฮีน คัสพาร์เรียนวิชาแพทย์ที่เมืองปาโดวา, มงเปอลีเยและในเยอรมนี ก่อนจะกลับมาที่บาเซิลในปี ค.ศ. 1582 เขาดำรงตำแหน่งศาสตราจารย์ด้านภาษากรีกที่มหาวิทยาลัยบาเซิล และต่อมาดำรงตำแหน่งศาสตราจารย์ด้านพฤกษศาสตร์และกายวิภาคศาสตร์
ในปี ค.ศ. 1596 คัสพาร์แต่งตำรา "Phytopinax" ("รายชื่อพืช") โดยจัดพืชเป็นภาษาละตินสองคำ ระบบนี้เป็นต้นแบบให้กับระบบการเรียกชื่อสิ่งมีชีวิตแบบทวินามของคาโรลัส ลินเนียส ต่อมาในปี ค.ศ. 1623 คัสพาร์แต่งตำรา "Pinax theatri botanici" ("การแสดงภาพประกอบของพืช") ซึ่งจัดพืชออกเป็นสกุลต่าง ๆ เช่น หญ้า ถั่ว หลายสกุลถูกนำมาใช้ต่อโดยลินเนียส
ต่อมาลินเนียสนำชื่อของคัสพาร์และโยฮันน์ เบาฮีน ไปตั้งเป็นชื่อของสกุลชงโค ("Bauhinia")
พระศาสนโศภน (แจ่ม จตฺตสลฺโล)
พระศาสนโศภน นามเดิม แจ่ม ฉายา จตฺตสลฺโล เป็นพระราชาคณะเจ้าคณะรองคณะธรรมยุติกนิกาย ได้ดำรงตำแหน่งสำคัญ เช่น เจ้าอาวาสวัดมกุฏกษัตริยารามราชวรวิหาร กรรมการมหาเถรสมาคม รองประธานสังฆสภา และแม่กองธรรมสนามหลวงรูปแรก
พระศาสนโศภน เกิดเมื่อวันอังคารที่ 18 พฤษภาคม พ.ศ. 2418 เวลา 07.30 น. ตรงกับวันขึ้น 14 ค่ำ เดือน 6 ปีกุน เป็นบุตรนายพ่วงกับนางเอี่ยม บิดาท่านเป็นมหาดเล็กในพระบาทสมเด็จพระจอมเกล้าเจ้าอยู่หัว ภูมิลำเนาเดิมอยู่บ้านตำหนัก อำเภอเมืองเพชรบุรี สมัยเป็นเด็กท่านมักเป็นจ่าฝูงในหมู่เพื่อน ๆ จึงมีนามเดิมว่าจ่า ภายหลังชื่อแปลก เพราะมักเล่นอะไรแปลก ๆ เมื่อโตขึ้นได้เรียนหนังสือที่วัดสนามพราหมณ์
ท่านมีน้องชายคนหนึ่งชื่อจอน ซึ่งได้รับราชการจนมีบรรดาศักดิ์เป็น"รองอำมาตย์เอก ขุนประสารพันธุกิจ" ผู้ช่วยเกษตรมณฑลพิศณุโลก ต่อมาได้รับพระราชทานนามสกุลว่า ถาวรบุตต์
พ.ศ. 2435 ย้ายมาศึกษาที่ศึกษากับพระครูวินัยธรแสง ฐานานุกรมของพระพรหมมุนี (แฟง กิตฺติสาโร) ที่วัดมกุฏกษัตริยาราม แล้วได้บวชเป็นสามเณรในวันข้างขึ้นเดือน 7 ปีนั้น ขณะเป็นสามเณรนี้ท่านได้เปลี่ยนชื่อเป็นแจ่ม ต่อมาได้อุปสมบทเมื่อวันพุธที่ 19 มิถุนายน พ.ศ. 2438 ตรงกับวันแรม 13 ค่ำ เดือน 7 ปีมะแม โดยมีพระพรหมมุนี (แฟง กิตฺติสาโร) ขณะยังเป็นพระธรรมปาโมกข์ เป็นพระอุปัชฌาย์ พระราชกวี (ถม วราสโย) และพระมหานุนายก (ดี มนาปจารี) ขณะยังเป็นพระครูปลัดมหานุนายก เป็นคู่กรรมวาจาจารย์ ได้ฉายาว่า "จตฺตสลฺโล"
ขณะอยู่วัดมกุฏกษัตริยาราม ท่านได้ศึกษาพระปริยัติธรรมจากพระมหาทองอยู่ (ป.ธ. 7) จนอุปสมบทได้ 2 พรรษาจึงย้ายไปอยู่วัดบวรนิเวศราชวรวิหารเพื่อศึกษากับพระยาวิจิตรธรรมปริวัตร (ดำ) ขณะยังเป็นพระศาสนดิลก เข้าสอบในหลักสูตรของมหามกุฏราชวิทยาลัยจนสอบได้บาเรียนตรี (เทียบเปรียญธรรม 4 ประโยค) ในปีระกา พ.ศ. 2440 ได้บาเรียนโท (เปรียญธรรม 5 ประโยค) ปีจอ พ.ศ. 2441 และสุดท้ายสอบได้บาเรียนอก (เทียบเท่าเปรียญธรรม 7 ประโยค) ในปีกุน พ.ศ. 2442 แล้วกลับไปอยู่วัดมกุฏกษัตริยารามดังเดิม วันที่ 9 พฤศจิกายน ร.ศ. 118 ได้รับพระราชทานพัดพื้นโหมดสำหรับวุฒิบาเรียนเอก
นับแต่ย้ายกลับมาอยู่วัดมกุฏกษัตริยาราม ท่านได้ทำหน้าที่ครูสอนพระปริยัติธรรม ต่อมาได้เป็นกรรมการในการสอบบาลีสนามหลวง กรรมการมหามกุฏราชวิทยาลัย แม่กองธรรมสนามหลวง และกรรมการมหาเถรสมาคม เมื่อมีการประกาศใช้พระราชบัญญัติคณะสงฆ์ พ.ศ. 2484 ท่านได้รับเลือกเป็นสมาชิกสังฆสภา และสุดท้ายเป็นรองประธานสังฆสภาพระศาสนโศภน อาพาธด้วยโรคลำไส้ ต่อมามีโรคไตและโรคหัวใจพิการด้วย และถึงแก่มรณภาพวันที่ 25 พฤศจิกายน พ.ศ. 2488 เวลา 02.30 น. ณ กุฏิเจ้าอาวาส สิริอายุได้
ลีโอ วับโวโก
ลีโอ วับโวโก (Leo Rwabwogo) นักมวยสากลสมัครเล่นชาวยูกันดา เกิดเมื่อ 3 มิถุนายน พ.ศ. 2492 ที่โตโรโร ยูกันดาตะวันออก เสียชีวิตเมื่อ 15 มกราคม พ.ศ. 2552 ที่รูโกโง ยูกันดาตะวันตก รวมอายุได้ 60 ปี
วาโวโกติดทีมชาติอูกันดาเข้าแข่งขันในกีฬาโอลิมปิก พ.ศ. 2511 ที่ เม็กซิโก และ พ.ศ. 2515 ที่ เยอรมันตะวันตก ในรุ่นฟลายเวท โดยใน พ.ศ. 2511 รอบแรก ชนะซอ ซังยอง จากเกาหลีใต้ เมื่อ 14 ตุลาคม รอบสอง ชนะ ดาเวย์ วาสเกวซ จากสหรัฐ เมื่อ 17 ตุลาคม รอบ 8 คนสุดท้าย ชนะ ติโบร์ บอดอรี จากฮังการี เมื่อ 21 ตุลาคม ส่วนในรอบรองชนะเลิศ แพ้ อาร์เทอร์ โอเลช จากโปแลนด์ เมื่อ 24 ตุลาคม ได้เหรียญทองแดง
ส่วนในกีฬาโอลิมปิก พ.ศ. 2515 รอบแรกชนะจอร์จ อากูญา จากอุรุกวัย เมื่อ 27 สิงหาคม รอบสอง ชนะ เมาริซ โอซูลิแวน จาก สหราชอาณาจักร เมื่อ 30 สิงหาคม รอบสาม ชนะ ชวลิต อ่อนฉิม จากไทย เมื่อ 5 กันยายน รอบ 8 คนสุดท้าย ชนะ เนล แมกลอกิน จากไอร์แลนด์ เมื่อ 6 กันยายน รอบรองชนะเลิศ ชนะ ดักกลาส โรดริเกวซ จากคิวบา เมื่อ 8 กันยายน และในรอบชิงชนะเลิศ แพ้ เกออร์กี โกสตาดินอฟ จากบัลแกเรีย เมื่อ 10 กันยายน ได้เหรียญเงิน
เทียบ คงลายทอง
เทียบ คงลายทอง เป็นบุตรของนายแปลก และนางสอน เกิดเมื่อ 25 สิงหาคม พ.ศ. 2445 ที่อำเภอธนบุรี กรุงเทพมหานคร เริ่มเรียนดนตรีจากบิดาด้วยการหัดเป่าขลุ่ยตั้งแต่เล็ก ครั้นอายุได้ 9 ปี จึงเรียนฆ้องวงใหญ่จากทองดี ชูสัตย์ ผู้มีศักดิ์เป็นปู่ของจางวางทั่ว พาทยโกศล ต่อมาเรียนปี่ในกับจุ ภิญโญอยู่ระยะหนึ่ง เมื่ออายุประมาณ 16 ปี บิดาได้พาไปฝากตัวเป็นศิษย์พระยาเสนาะดุริยางค์ (แช่ม สุนทรวาทิน)
เทียบเข้าเป็นคนปี่ในวงปี่พาทย์ของเจ้าพระยาธรรมาธิกรณาธิบดี เสนาบดีกระทรวงวังในสมัยรัชการที่ ๖ ต่อมาเมื่ออายุครบเกณฑ์ทหารก็เข้ารับราชการทหารสังกัดกรมทหารรักษาวัง เมื่อพ้นราชการทหารเมื่อ พ.ศ. 2469 ได้เข้าถวายตัวเป็นมหาดเล็กกองพิณพาทย์หลวง กรมมหรสพ ในรัชกาลพระบาทสมเด็จพระปกเกล้าเจ้าอยู่หัว ครั้นเปลี่ยนแปลงการปกครองแล้ว พ.ศ. 2478 เทียบโอนมาสังกัดแผนกดุริยางค์ไทย กรมศิลปากร และรับราชการในกรมศิลปากรเรื่อยมาจนเกษียณอายุราชการ
เทียบบรรเลงดนตรีได้ทุกเครื่องมือ แต่ที่มีชื่อเสียงที่สุด คือ ปี่ ฝีมือปี่ของครูเทียบนั้นโด่งดังมาตั้งแต่การประชันวงปี่พาทย์ที่วังบางขุนพรหม เมื่อ 19 มกราคม พ.ศ 2466 เทียบเป่าปี่ในคู่กับเทวาประสิทธิ์ พาทยโกศล บุตรชายจางวางทั่ว ผลปรากฏว่า สมเด็จเจ้าฟ้ากรมพระนครสวรรค์วรพินิตประทานเงินคนละ ๑ ชั่ง เท่ากัน นอกจากนี้เทียบยังเคยไปแสดงฝีมือเพื่อเผยแพร่นาฎศิลป์และดนตรีไทยในต่างประเทศ เช่น ลาว พม่า มาเลเซีย อินโดนีเซีย เยอรมันและญี่ปุ่น
เทียบได้ร่วมบันทึกเสียงกับกรมศิลปากรเพื่อเก็บรักษาไว้เป็นสมบัติของชาติหลายเพลง ผลงานที่เทียบภาคภูมิใจคือ การเป่าปี่แสดงฝีมือเฉพาะพระพักตร์พระบาทสมเด็จพระปรมินทรมหาภูมิพลอดุลยเดช ณ พระตำหนักไทยเรือนต้น ภายในพระราชวังจิตรลดารโหฐาน นอกจากฝีมือทางดนตรีแล้ว เทียบมีฝีมือทางช่างกลึงปี่ตัดลิ้นปี่และทำกำพวดปี่ด้วย ได้ทำปี่ขึ้นทูลเกล้า ฯ ถวาย ๑ เลา ณ พระราชวังไกลกังวล เมื่อ 18 พฤษภาคม พ.ศ. 2517 และได้ถวายแบบฝึกหัดเป็นโน้ตสากล และเข้าเฝ้าพระบาทสมเด็จพระเจ้าอยู่หัวอีกหลายครั้ง
ชีวิตครอบครัว สมรสกับสว่าง วิเชียรปัญญา มีบุตรธิดาด้วยกันทั้งสิ้น 12 คน เทียบถึงแก่กรรมด้วยโรคไต เมื่อ 27 มกราคม พ.ศ. 2525
ขอย้อนวัยให้หัวใจกลับไปเฟี้ยว
Mr.Back ขอย้อนวัยให้หัวใจกลับไปเฟี้ยว () เป็นละครโทรทัศน์ของประเทศเกาหลีใต้ นำแสดงโดย ชิน ฮา-คยุน, ชัง นา-รา, อีจุน, พัก เย-จิน, ชุง ซุก-ว็อน ออกอากาศทางช่อง บริษัทกระจายเสียงและแพร่ภาพมุนฮวา ตั้งแต่วันที่ 5 พฤศจิกายน – 25 ธันวาคม พ.ศ. 2557 จำนวน 16 ตอน
สำหรับประเทศไทยออกอากาศทาง โมโน 29 ทุกวันจันทร์ เวลา 19.10 น.
ชเว โก-บง ประธานโรงแรมวัย 70 ที่ไม่คำนึงถึงอะไรเลยนอกจากตัวเขาและเงินเท่านั้น ชเว โก-บง (ชิน ฮาก-ยุน) เป็นชายวัย 70 และเป็นคนบริหารธุรกิจใหญ่แห่งหนึ่ง วันหนึ่งเขากลายเป็นชายวัย 30 เศษโดยบังเอิญ และรู้จักความรักเป็นครั้งแรกในชีวิต การเริ่มต้นใหม่ของช่วงชีวิตในครั้งที่สองกำลังเริ่มต้นขึ้นอีกครั้ง และเพื่อที่ครั้งนี้เขาจะได้มีชีวิตอย่างเหมาะสม จากชายวัย 70 ที่ไม่รู้อะไรเลยอย่างชเว โก-บงได้กลับมาอายุ 30 อีกครั้ง ทำให้เขาเริ่มเรียนรู้การสร้างความสัมพันธ์กับผู้อื่นมากขึ้น ด้วยเหตุนี้ เขาจึงอาจมีการจัดลำดับความสำคัญในชีวิตใหม่ และอาจจะให้ความสำคัญ กับสิ่งอื่นๆ ในชีวิตมากขึ้นนั้นก็คือการตกหลุมรักใครสักคน หรือการที่ได้เริ่มเจอรักที่แท้จริงเป็นครั้งแรก
ฟูเช-ครูเย
ฟูเช-ครูเย () เป็นเมืองในเขตดูร์เรส ประเทศแอลเบเนีย ในปี ค.ศ. 2011 มีประชากรทั้งหมด 18,477 คน
ประวัติศาสตร์รัฐอัสสัม
ดินแดนที่เป็นรัฐอัสสัม ประเทศอินเดียในปัจจุบันนี้ ในมหาภารตะกล่าวว่าเป็นดินแดนของแคว้นกามรูป ซึ่งปกครองบริเวณลุ่มแม่น้ำพรหมบุตร ภูฏานและเบงกอลตะวันออก ในบันทึกของพระถังซำจั๋ง กล่าวถึงกษัตริย์ที่ปกครองดินแดนนี้ว่านับถือศาสนาฮินดู มีศิลาและแผ่นจารึกแสดงให้เห็นว่ามีราชวงศ์ต่างๆปกครองดินแดนในบริเวณนี้อย่างต่อเนื่องตั้งแต่พุทธศตวรรษที่ 12-17
ในราวพุทธศตวรรษที่ 18 ไทอาหมซึ่งเป็นชาวไทใหญ่เผ่าหนึ่ง ได้เข้ามารุกรานอัสสัมใน พ.ศ. 1771 สามารถรบชนะชาวเขาในบริเวณนี้ และกลุ่มชนที่นับถือศาสนาฮินดูและตั้งอาณาจักรอาหม คำว่าอาหมนี้เป็นที่มาของคำว่าอัสสัม ในพุทธศตวรรษที่ 21-22 ชาวไทอาหมต้องต่อสู้กับราชวงศ์โมกุลที่ขยายอำนาจมาจากแคว้นเบงกอล ไทอาหมเอาชนะโมกุลได้เด็ดขาดใน พ.ศ. 2225 สามารถรวมบริเวณลุ่มแม่น้ำพรหมบุตรให้เป็นปึกแผ่น อาณาจักรอาหมเจริญสูงสุดในสมัยของพระเจ้ารุทระ สิงห์ ที่เริ่มให้บันทึกอาหมบุราณจี เริ่มติดต่อค้าขายกับทิเบต
ตั้งแต่พุทธศตวรรษที่ 21เป็นต้นมา มีความพยายามที่จะลดอิทธิพลของราชวงศ์ โดยส่งเสริมลัทธิไวศณพแทน ทำให้เกิดการต่อต้านชาวไทอาหมโดยเฉพาะทางเหนือ ใน พ.ศ. 2329 พระเจ้าโควินาถ สิงห์ได้ขอความช่วยเหลือจากข้าหลวงใหญ่อังกฤษแห่งอินเดียให้มาช่วยปราบ อังกฤษส่งทหารมาช่วยรักษาความสงบในอัสสัม ต่อมา ใน พ.ศ. 2360 พม่าเข้ามาแทรกแซงโดยอ้างว่าได้รับการขอร้องจากพาทันจันทร์ซึ่งเป็นฝ่ายต่อต้านกษัตริย์อาหม จนเกิดสงครามพม่า-อังกฤษครั้งที่หนึ่ง เมื่อสงครามสิ้นสุดได้ลงนามในสนธิสัญญาสันติภาพยันดาโบ ทำให้อัสสัมกลายเป็นดินแดนของอังกฤษ
ใน พ.ศ. 2381 อังกฤษรวมอัสสัมเข้ากับเบงกอลของอังกฤษ และใน พ.ศ. 2382 อัสสัมทั้งหมดอยู่ภายใต้การปกครองของอังกฤษ และได้แยกตัวออกมาเป็นมณฑลต่างหากจากเบงกอลใน พ.ศ. 2467 ในช่วงที่อังกฤษปกครองได้พยายามลดอำนาจของชาวไทอาหม ให้ใช้ภาษาเบงกาลีเป็นภาษาราชการและให้ชาวเบงกาลีดำรงตำแหน่งทางการบริหารและสนับสนุนให้มุสลิมเบงกอลเข้ามาตั้งหลักแหล่ง ซึ่งทำให้เกิดปัญหาความขัดแย้งเรื่องชนเผ่าในระยะยาว ในระหว่างสงครามโลกครั้งที่ 2 อัสสัมเป็นเส้นทางลำเลียงที่สำคัญไปยังพม่าและเป็นยุทธภูมิสำคัญใน พ.ศ. 2487
หลังจากอินเดียได้รับเอกราช อัสสัมมีฐานะเป็นรัฐหนึ่งของอินเดีย ตั้งแต่พ.ศ. 2493 การแบ่งเขตของอัสสัมออกเป็นรัฐต่างๆทำให้ชาวอัสสัมไม่พอใจเพราะถือเป็นการแบ่งแยกดินแดนของตน เมื่อเกิดสงครามกลางเมืองในปากีสถานเมื่อ พ.ศ. 2514 มีชาวมุสลิมเบงกอลจากปากีสถานตะวันออกจำนวนมากอพยพเข้าไปในอัสสัมโดยการสนับสนุนของรัฐบาลอินเดีย ทำให้ชาวอัสสัมเกรงว่าชาวเบงกาลีจะเข้ามามีบทบาทในรัฐอัสสัมมากเกินไป และหลังจากนั้นก็มีความขัดแย้งระหว่างรัฐบาลอัสสัมกับกลุ่มการเมืองต่างๆเพื่อเรียกร้องสิทธิของตน
พัก ย็อง-ช็อล
พัก ย็อง-ช็อล (; ) เกิดวันที่ 14 เมษายน ค.ศ. 1954 เป็นอดีตนักยูโดชาวเกาหลีใต้ ผู้เข้าร่วมการแข่งขันกีฬาโอลิมปิกฤดูร้อน 1976
เจิ่น วัน ซวน
เจิ่น วัน ซวน () เป็นนักฟันดาบสากลชาวเวียดนาม เขาเข้าร่วมการแข่งขันในกีฬาโอลิมปิกฤดูร้อน 1960 และ1964
เหงียน เถ หลก
เหงียน เถ หลก () เป็นนักฟันดาบสากลชาวเวียดนาม เขาเข้าร่วมในประเภทกระบี่บุคคลในกีฬาโอลิมปิกฤดูร้อน 1964 และ1968
อ็องแซลม์ ปาแย็ง
อ็องแซลม์ ปาแย็ง (; 6 มกราคม ค.ศ. 1795 – 12 พฤษภาคม ค.ศ. 1878) เป็นนักเคมีชาวฝรั่งเศส เกิดที่กรุงปารีส ได้รับการศึกษาจากบิดาก่อนจะเรียนต่อด้านเคมีที่วิทยาลัยสารพัดช่าง () เมื่อปาแย็งอายุได้ 23 ปี เขาทำงานเป็นผู้จัดการโรงงานผลิตบอแรกซ์ ปาแย็งพัฒนากระบวนการสังเคราะห์บอแรกซ์จากโซเดียมและกรดบอริก วิธีนี้ช่วยลดการนำเข้าบอแรกซ์จากอินเดียตะวันออกและสิ้นสุดการผูกขาดตลาดการค้าบอแรกซ์ของดัตช์ นอกจากนี้เขายังพัฒนากระบวนการผลิตน้ำตาล แป้งและแอลกอฮอล์จากมันฝรั่ง คิดค้นวิธีคำนวณหาปริมาณไนโตรเจนและประดิษฐ์ดีคัลเลอริมิเตอร์ (decolorimeter) เพื่อใช้ศึกษาคุณสมบัติของน้ำตาล
ในปี ค.ศ. 1833 ปาแย็งค้นพบเอนไซม์ชนิดแรกคือ ไดแอสเทส (diastase) ต่อมาเขาดำรงตำแหน่งศาสตราจารย์ที่วิทยาลัยกลางปารีส () ในปี ค.ศ. 1838 ปาแย็งค้นพบเซลลูโลส เขาเสียชีวิตที่กรุงปารีสในปี ค.ศ. 1878
สมาคมเคมีแห่งอเมริกาสาขาเซลลูโลสและวัสดุทดแทน (Cellulose and Renewable Materials Division) นำชื่อของปาแย็งไปตั้งเป็นรางวัลอ็องแซลม์ ปาแย็ง เพื่อมอบให้กับผู้ที่มีผลงานเกี่ยวกับเซลลูโลส
เอ็นโซ อมอเร
เอริก อานต์ (Eric Arndt; 8 ธันวาคม ค.ศ. 1986) นักมวยปล้ำอาชีพชาวอเมริกัน อดีตสังกัดWWEภายใต้ชื่อ เอ็นโซ อมอเร (Enzo Amore) อดีตแท็กทีมร่วมกับบิ๊กแคส เป็นแชมป์ครุยเซอร์เวท WWE 2สมัย
เพชรมณี ก่อเกียรติยิม
เพชรมณี ก่อเกียรติยิม มีชื่อจริงว่า ปัญญา ประดับศรี () เกิดเมื่อวันที่ 21 กุมภาพันธ์ พ.ศ. 2534 ที่ จังหวัดอุบลราชธานี
เพชรมณีเดิมเป็นนักมวยไทยชื่อดังในชื่อ "ป.5 เอ็กซินดิคอลยิม" และ "เพชรมณี ศิษย์สารวัตรจี" ชกมวยไทยมาอย่างโชกโชนถึงเกือบสองร้อยกว่าครั้ง เป็นมวยจังหวะฝีมือ ในการชกมวยไทย เพชรมณีมีข้อเสียเปรียบด้านรูปร่าง ช่วงชก และต้องต่อน้ำหนักคู่ชกตลอด
เพชรมณีเริ่มชกมวยสากลครั้งแรกโดยการทาบทามของ เทพฤทธิ์ สิงห์วังชา อดีตแชมป์โลกรุ่นซูเปอร์ฟลายเวท สมาคมมวยโลก นักมวยต้นแบบของเพชรมณีเองซึ่งมาฝึกซ้อมที่ค่ายศิษย์สารวัตรจีด้วยกัน ประกอบกับเพชรมณีเองก็ชื่นชอบมวยสากลอาชีพอยู่แล้ว โดยชกในสังกัดก่อเกียรติโปรดักชัน ของ ก่อเกียรติ พณิชยารมณ์ ชกชนะรวด 3 ครั้ง เป็นการชนะคะแนนทั้งหมด จึงได้ขึ้นชิงแชมป์สภามวยแห่งเอเชีย ชนะน็อคยก 5 อาร์ดี ทีฟา นักมวยอินโดนิเซียไว้ได้
จนกระทั่ง ปิ๊กมี่ ก่อเกียรติยิม นักมวยรุ่นพี่ร่วมสังกัด ไม่สามารถชิงแชมป์โอเรียทัลของ องค์กรมวยโลก หลังจากแพ้น็อคในยกที่ 11 ต่อ เจย์เซย์เวอร์ อับเซดี เมื่อวันที่ 28 สิงหาคม พ.ศ. 2558 สองเดือนหลังจากนั้น เพชรมณีซึ่งเป็นนักมวยรุ่นน้อง จึงได้โอกาสขึ้นชิงแชมป์โอเรียนทัลขององค์กรมวยโลกเพื่อเป็นการล้างตาแทนนักมวยรุ่นพี่ และสามารถชนะคะแนนอับเซดีไปได้
ผีเต็มตึก
ผีเต็มตึก (; จีนตัวเต็ม: 殭屍; จีนตัวย่อ: 僵尸; พินอิน: "Jiāng shī") ภาพยนตร์ผีสัญชาติฮ่องกง ออกฉายในปลายปี ค.ศ. 2013
เฉิน เสี่ยวโห่ว อดีตนักแสดงที่รุ่งเรืองจากภาพยนตร์ผีในอดีต กำลังตกต่ำ ได้ย้ายเข้ามาอยู่ยังอพาร์ตเมนต์แห่งใหม่ที่มีบรรยายกาศของความเสื่อมโทรมและน่ากลัว ที่ห้อง 2442 ที่มีปริศนาในอดีตที่สยองขวัญอยู่ ก่อนที่จะพบว่า ณ ที่นี้มีแต่ผีเต็มไปหมด"Rigor Mortis" นับเป็นการหวนกลับคืนมาอีกครั้งของภาพยนตร์แนวผีกัดของฮ่องกง ที่ได้รับความนิยมสูงสุดในช่วงทศวรรษที่ 80 เช่น "Mr. Vampire" (ผีกัดอย่ากัดตอบ) โดย จูโน มัก ผู้กำกับฯตั้งใจจะสร้างขึ้นมาเพื่อระลึกถึงความทรงจำในอดีต ที่เจ้าตัวชื่นชอบ แต่มิได้มีสิ่งหนึ่งสิ่งใดเกี่ยวข้องหรือเป็นภาพยนตร์ภาคต่อกัน โดยขณะที่เริ่มเขียนบท นักแสดงที่เคยนำแสดงในภาพยนตร์ชุดก่อนหลัก ๆ อย่าง ริกกี้ ฮุย หรือหลิน เจิ้งอิง ก็ได้เสียชีวิตไป ซึ่งจูโน มัก ตั้งใจไว้ว่าจะนำนักแสดงในชุดก่อนที่เหมือนกับสัญลักษณ์ภาพยนตร์ในแนวนี้กลับมาให้หมด แต่ทว่ากลับทำได้เพียงแค่ 3 คนเท่านั้น คือ เฉิน เสี่ยวโหว, เฉิน โหย่ว และ อู๋ เอี่ยวฮั่น ซึ่งเจ้าตัวได้เผยว่า หากจะมีสิ่งใดติดใจในเรื่องนี้ก็คือ ตัวนักแสดงนี่เอง โดยเฉพาะเฉิน โหย่ว และบิลลี หลิว นั้นได้เลิกราจากวงการการแสดงไปใช้ชีวิตยังต่างประเทศแล้ว ก็ยังหวนกลับมาแสดง โดยที่จูโน มัก ต้องใช้เวลานานเกลี้ยกล่อมให้ทั้งคู่กลับมาแสดงอีกครั้ง
แต่บรรยายกาศของเรื่องนั้นแตกต่างไปจากยุคทศวรรษที่ 80 ตรงที่ไม่มีมุกตลกแบบเจ็บตัวที่ขบขันอันเป็นเสน่ห์ หากแต่เต็มไปด้วยความสยองขวัญ น่าอึดอัด น่าสะพรึงกลัว คาดว่าคงได้รับอิทธิพลมาจากภาพยนตร์สยองขวัญของญี่ปุ่น เช่น "Ju-On" (ผีดุ) เนื่องจากผู้อำนวยการสร้าง คือ ทะเกะชิ ชิมิสุ เป็นผู้กำกับฯที่มีชื่อเสียงจาก "Ju-On" นั่นเอง แต่ก็ยังคงรายละเอียดเดิมเอาไว้ เช่น การใช้ข้าวเหนียวหรือยันต์แปดทิศในการปราบผี
ภาพยนตร์ได้เข้าฉายในเทศกาลภาพยนตร์นานาชาติเวนิส ประเทศอิตาลี และเมื่อเข้าฉายที่ฮ่องกง เพียงสัปดาห์แรกก็ทำรายได้เป็นอันดับหนึ่งและทำรายได้ไปมากกว่า 10 ล้านเหรียญฮ่องกง
กริมล็อค
กริมล็อก () เป็นชื่อตัวละครหุ่นยนต์พันธุ์ไดโนเสาร์ จากฝ่าย ไดโนบอทส์ จากการ์ตูนชุดเรื่อง ทรานส์ฟอร์มเมอร์ส
กริมล็อก ในยุคแรก ให้เสียงภาษาอังกฤษโดย เกรก เบอร์เกอร์ (Gregg Berger) มีบทบาทเป็นหัวหน้าฝ่ายไดโนบอทส์ที่มีอุปนิสัยชอบง่วงเหงาหาวนอนอยู่ตลอดเวลา แต่ก็ทำหน้าที่การงานต่าง ๆ ที่สำคัญได้ดีเยี่ยมเช่นเดียวกับหุ่นยนต์สายพันธุ์ปกติทั่วไป ลักษณะร่างกายในโหมดไดโนเสาร์ มีสีเทาสลับกับสีเหลือง มีหางสีครีม ส่วนร่างกายในโหมดปกตินั้น ในส่วนของหน้าอกมีสีเหลือง นอกเหนือจากนั้นจะเป็นสีเทาเข้มสลับกับสีเทาอ่อน และมีเกราะป้องกันด้านหลังซึ่งมีรูปร่างคล้ายปีก
กริมล็อกในภาคนี้ มีลักษณะร่างกายท้วม สูงใหญ่ สีของร่างกายเป็นสีเขียวและสีดำ สามารถแปลงร่างเป็นได้ทั้งหุ่นยนต์โหมดปกติและโหมดไดโนเสาร์ กริมล็อกเป็นคู่อริกับหุ่นยนต์ดีเซปติคอนส์ นามว่า อันเดอร์ไบท์ ซึ่งมีรูปร่างเป็นไดโนเสาร์เช่นกัน โดยส่วนใหญ่กริมล็อกจะได้รับคำสั่งจาก ร้อยโท บัมเบิลบี ให้ทำภารกิจร่วมกับ สตรองอาร์ม หุ่นยนต์เพศหญิง และ ไซด์สไวป์ หุ่นยนต์จอมกะล่อน อยู่เสมอ
เสียงพากย์กริมล็อก ในภาคนี้ให้เสียงภาษาไทยโดย สิทธิสม มุทธานุกูลวงศ์ (ฉบับช่อง 3 family) และ กริน อักษรดี (ฉบับการ์ตูนเน็ตเวิร์ค) และให้เสียงภาษาอังกฤษโดย แครี่ เพย์ตั้น (Khary Payton)
กริมล็อกปรากฏตัวขึ้นในฉบับภาพยนตร์คนแสดงเรื่องนี้เป็นเรื่องแรก แปลงร่างเป็นหุ่นยนต์โหมดไดโนเสาร์ตลอดเวลา สามารถพ่นไฟและกัดกินหุ่นยนต์ฝ่ายข้าศึกได้อย่างเยี่ยมยอด
เมื่อหลายล้านปีก่อน กองทัพยานบินของฝ่ายดีเซปติคอนส์ได้ทำการเปลี่ยนแปลงสัตว์โลก อาทิเช่น ไดโนเสาร์ และสัตว์ชนิดอื่น ๆ ที่อยู่ทั่วบริเวณให้กลายเป็นเผ่าพันธุ์เครื่องจักรกล จนกลายเป็น กริมล็อก และเหล่าไดโนบอทส์ ขึ้น ในปัจจุบัน กริมล็อกและเหล่าไดโนบอทส์กลายเป็นนักโทษรายสำคัญที่ถูกขังอยู่ในยานบินของ ล็อกดาวน์ หุ่นยนต์ฝ่ายนักล่าเงินรางวัล จนกระทั่ง อ็อพติมัส ไพรม์ และเหล่าออโต้บอทส์ แย่งชิงยานบินของล็อกดาวน์ซึ่งมีกริมล็อกและหุ่นยนต์ไดโนเสาร์ตัวอื่น ๆ ไปได้ แต่ถูก สติงเกอร์ หุ่นยนต์ตัวหนึ่งที่สร้างขึ้นโดยบริษัทเคเอสไอ ยิงถล่มยานของพวกเขาจนไปตกที่ประเทศฮ่องกง อ็อพติมัส ไพรม์ ได้พบที่คุมขังของกริมล็อกและหุ่นยนต์ไดโนบอทส์ตัวอื่น ๆ เข้า กริมล็อกและเหล่าไดโนบอทส์จึงได้รับการปล่อยตัว แต่กริมล็อกหยิ่งผยองไม่ยอมอยู่ในคำสั่งของ อ็อพติมัส ไพรม์ จนเกิดการต่อสู้กัน กริมล็อกยอมแพ้และร่วมมือกับ อ็อพติมัส ไพรม์ จากนั้นจึงออกเดินทางไปปราบปรามกองทัพของกัลวาทรอนที่กำลังฮึกเหิมอย่างหนัก สุดท้าย ทั้งออโต้บอทส์ และ ไดโนบอทส์ก็ได้รับชัยชนะในที่สุด
ผจญภัยไดโนเสาร์เพื่อนรัก
ผจญภัยไดโนเสาร์เพื่อนรัก () เป็นภาพยนตร์แอนิเมชันสามมิติ แนวคอมพิวเตอร์แอนิเมชัน ผจญภัย ตลก-ดราม่า ในปี พ.ศ. 2558 ผลิตโดย พิกซาร์แอนิเมชันสตูดิโอส์ จัดจำหน่ายและเผยแพร่โดย วอลท์ ดิสนีย์ พิคเจอร์ส นำแสดงโดย เรย์มอนด์ โอชัว, แจ็ค ไบรท์, แซม เอลเลียต, แอนนา แพควิน, เอ.เจ. บัคเลย์, เจฟฟรีย์ ไรท์, ฟรานเซส แม็คดอร์แมนด์ และ สตีฟ ซาห์น
"ผจญภัยไดโนเสาร์เพื่อนรัก" เข้าฉายรอบปฐมทัศน์เมื่อวันที่ 10 พฤศจิกายน พ.ศ. 2558 ที่กรุงปารีส และในสหรัฐอเมริกาเมื่อวันที่ 25 พฤศจิกายน พ.ศ. 2558 ภาพยนตร์ได้รับคำวิจารณ์ด้านบวกจากนักวิจารณ์ และนับเป็นครั้งแรกที่พิกซาร์ได้เปิดตัวภาพยนตร์สองเรื่องในปีเดียวกัน พร้อมกับ "มหัศจรรย์อารมณ์อลเวง" อีกด้วย
เป็นเรื่องราวของการตั้งคำถามว่าจะเกิดอะไรขึ้น ถ้าดาวเคราะห์น้อยไม่ได้ชนโลกจนไดโนเสาร์สูญพันธุ์ แต่หากมันมีชีวิตร่วมกันกับมนุษย์จะเป็นอย่างไร ซึ่งเล่าเรื่องผ่านตัวละครชื่อ อัลโล ไดโนเสาร์พันธุ์คอยาวกินพืชเป็นอาหาร หรือ อะแพโทซอรัส ซึ่งเป็นเพื่อนกับมนุษย์ และการเดินทางผ่านดินแดนอันรกร้างและลึกลั­บ อัลโลได้เรียนรู้ถึงพลังในการเผชิญหน้ากับความก­ลัวของเขา และค้นพบว่าจริงๆ แล้วเขาสามารถทำอะไรได้บ้­าง
สหพันธ์ฟันดาบนานาชาติ
สหพันธ์ฟันดาบนานาชาติ (; ) เป็นองค์กรที่ควบคุมดูแลกีฬาฟันดาบสากลระหว่างประเทศ ก่อตั้งขึ้นเมื่อวันที่ 29 พฤศจิกายน ค.ศ. 1913 ในปารีส ประเทศฝรั่งเศส ปัจจุบันสำนักงานใหญ่ตั้งอยู่ในโลซาน ประเทศสวิตเซอร์แลนด์ และมีสมาชิกทั้งหมด 135 ประเทศณ ปี ค.ศ. 2012 สหพันธ์มีสมาชิกสมาพันธ์ 145 สมาพันธ์
รายชื่อละครโทรทัศน์ทางสถานีโทรทัศน์ช่องจีเอ็มเอ็ม 25
นับตั้งแต่เริ่มก่อตั้งสถานีโทรทัศน์ จีเอ็มเอ็ม 25 ในช่วงที่ยังคงเป็น ช่องบิ๊ก (25 พฤษภาคม-17 กรกฎาคม 2557) อยู่นั้น รายการละครที่ออกอากาศทั้งหมดล้วนเป็นการนำมาออกอากาศซ้ำจาก ช่อง 9 เอ็มคอตเอชดี และ สถานีวิทยุโทรทัศน์กองทัพบก เช่น ช็อกโกแลต 5 ฤดู, โลมากล้าท้าฝัน, เพื่อเธอ, หัวใจศิลา, หัวใจเรือพ่วง เป็นต้น
ต่อมาในช่วงการเปลี่ยนผ่านสู่ จีเอ็มเอ็มแชนแนล เริ่มมีรายการละครที่ผลิตขึ้นมาใหม่ ออกอากาศทางหน้าจอมากขึ้น โดยได้ จีเอ็มเอ็ม ไท หับ หรือ GTH มาผลิตซีรีส์วัยรุ่นช่วงเวลา 22.15 น. ทุกวันเสาร์ ประเดิมด้วยซีรีส์ ฮอร์โมนส์ วัยว้าวุ่น ซีซั่น 2 ซึ่งเป็นครั้งแรกที่ได้ออกอากาศทางช่องทีวีดิจิตอล (ในซีซั่นแรกออกอากาศทางช่องวัน ในช่วงที่เป็นทีวีดาวเทียม) รวมไปทั้ง เอไทม์มีเดีย ที่ย้ายการออกอากาศ Club Friday The Series มาอยู่ที่นี่ (เดิมเคยออกอากาศที่ช่องดาวเทียม กรีนแชนแนล และช่องวัน ในช่วงแรกของการออกอากาศในระบบดิจิตอล)
จนกระทั่งวันที่ 22 พฤษภาคม 2558 ได้มีการประกาศเปิดตัวละครใหม่ 25 เรื่องที่จะผลิตให้ได้ชมกัน ภายใต้แคมเปญ GMM 25 ละครสนุก ความสุข 2 ทุ่ม ซึ่งได้ผู้กำกับภาพยนตร์มาร่วมงานด้วย เช่น ธัญญ์วาริน สุขะพิสิษฐ์, ชูเกียรติ ศักดิ์วีระกุล เป็นต้น แต่ภายหลัง ได้เริ่มเปิดให้บริษัทภายในเครือจีเอ็มเอ็ม แกรมมี่ เข้ามาร่วมทำโครงการด้วย ซึ่งละครเรื่องแรกที่ไม่ใช่ของเอ็กแซ็กท์ และซีเนริโอ คือ Ugly Duckling รักนะเป็ดโง่ ของ จีเอ็มเอ็มทีวีในช่วงกลางปี พ.ศ. 2557
ในปี พ.ศ. 2558 ช่องจีเอ็มเอ็มแชนแนลได้ใช้เวลา 20.00 - 21.00 น. ในการออกอากาศละครซีรีส์จากต่างประเทศ จนภายหลังได้เริ่มผลิตละครขึ้นมาเอง โดยเริ่มต้นด้วยเรื่อง Club Friday To Be Continued ตอน มิ้นต์กับมิว ในวันพฤหัสบดี ก่อนเพิ่มกำลังการผลิตจนออกอากาศครบ 6 วัน (เว้นวันศุกร์ เนื่องจากติดการออกอากาศรายการคืนความสุขให้คนในชาติ ของ คณะรักษาความสงบแห่งชาติ)
ตั้งแต่วันที่ 13 ตุลาคม พ.ศ. 2559 เป็นต้นไป ช่องจีเอ็มเอ็ม 25ได้ประกาศของดการออกอากาศละครตามโปรแกรมเดิมตามปกติ เนื่องมาจาก พระบาทสมเด็จพระปรมินทรมหาภูมิพลอดุลยเดช เสด็จสวรรคต เมื่อวันพฤหัสบดีที่ 13 ตุลาคม พ.ศ. 2559 เวลา 15.52 นาฬิกา ณ อาคารเฉลิมพระเกียรติ โรงพยาบาลศิริราช ทำให้มีมติจากคำสั่งของ กสทช. ได้ออกคำสั่งให้งดการออกอากาศรายการที่แสดงถึงความรื่นเริงเป็นระยะเวลา 30 วันนอกจากนี้ช่องจีเอ็มเอ็ม 25ยังได้จับมือร่วมกับ วิว ในการนำละครซีรีส์ แหวนดอกไม้ ขึ้นเป็นซีรีส์พิเศษจากเน็ตฟลิกซ์ (Viu Original Series) โดยเปิดให้รับชมทั่วโลกหลังออกอากาศจบทันที ทำให้ซีรีส์เรื่องนี้งดการเผยแพร่ทางยูทูปและไลน์ทีวี
ช่องจีเอ็มเอ็ม 25ได้จับมือร่วมกับ วิว ในการนำละครซีรีส์ The Crime ทีมล่าทรชน และสัมผัสรัตติกาล ขึ้นเป็นซีรีส์พิเศษจากเน็ตฟลิกซ์ (Viu Original Series) โดยเปิดให้รับชมทั่วโลกหลังออกอากาศจบทันที ทำให้ซีรีส์เรื่องนี้งดการเผยแพร่ทางไลน์ทีวี
นอกจากนี้ช่องจีเอ็มเอ็ม 25ยังได้จับมือร่วมกับ เน็ตฟลิกซ์ ในการนำละครซีรีส์ เด็กใหม่ Girl from Nowhere และ The Judgement Like… ได้เรื่อง ขึ้นเป็นซีรีส์พิเศษจากเน็ตฟลิกซ์ (Netflix Original Series) โดยเปิดให้รับชมทั่วโลกหลังออกอากาศจบทันที ทำให้ซีรีส์เรื่องนี้งดการเผยแพร่ทางยูทูปและไลน์ทีวี
โยฮันน์ เบาฮีน
โยฮันน์ เบาฮีน (; 12 ธันวาคม ค.ศ. 1541 – 26 ตุลาคม ค.ศ. 1613) หรือ ฌ็อง โบแอ็ง () เป็นนักพฤกษศาสตร์ชาวสวิส เป็นบุตรของฌ็อง โบแอ็ง แพทย์ชาวฝรั่งเศสที่ย้ายมาอยู่ที่เมืองบาเซิลหลังเปลี่ยนมานับถือนิกายโปรเตสแตนต์ โยฮันน์มีน้องชายที่เป็นนักพฤกษศาสตร์เหมือนกันคือคัสพาร์ เบาฮีน โยฮันน์เรียนวิชาพฤกษศาสตร์กับเลออนฮาร์ท ฟุคส์ที่เมืองทือบิงเงินและร่วมเดินทางไปกับค็อนราท เก็สส์เนอร์ ก่อนจะทำงานเป็นแพทย์ที่บาเซิล ในปี ค.ศ. 1570 เขาได้รับเชิญให้ไปเป็นแพทย์ประจำตัวดยุกเฟรเดริกที่ 1 แห่งเวือร์ทเทมแบร์ก ที่เมืองมงเบลียาร์ โยฮันน์ทำงานอยู่ที่นั่นจนกระทั่งเสียชีวิตในปี ค.ศ. 1613
โยฮันน์มีผลงานสำคัญคือ "Historia plantarum universalis" ("ประวัติศาสตร์ทั่วไปของพืช") ที่รวบรวมความรู้ทางพฤกษศาสตร์ทั้งหมดในขณะนั้น แต่เขาเสียชีวิตก่อนผลงานจะเสร็จสมบูรณ์ ตำรานี้ตีพิมพ์ระหว่างปี ค.ศ. 1650-1651
ต่อมาลินเนียสนำชื่อของโยฮันน์และคัสพาร์ เบาฮีน ไปตั้งเป็นชื่อของสกุลชงโค ("Bauhinia")
เก็บรัก
"เก็บรัก" เป็นซิงเกิลของ แอมมี่ เดอะบอตทอมบลูส์ ในปี พ.ศ. 2558 ประพันธ์เนื้อร้อง-แต่งทำนองโดย ไชยอมร แก้ววิบูลย์พันธุ์ (แอมมี่ เดอะบอตทอมบลูส์) และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายครั้งแรกในวันที่ 2 กันยายน พ.ศ. 2558 มียอดวิวเกินร้อยล้านวิว
เพลงนี้ที่พูดถึงความรักในอีกมุมหนึ่ง โดยคนที่ไม่ได้คาดหวังอะไรจากคนรัก เพียงแค่ขอให้เขาหรือเธอได้เก็บความรักเอา­ไว้ ให้มันอยู่ที่เดิมที่ๆเคยอยู่ เผื่อว่าวันหนึ่ง อย่างน้อยๆ ความรักเล็กๆจากคนคนนี้ อาจจะเป็นกำลังใจให้เธอได้บ้างในวันข้างหน­้า
ซิงเกิ้ลนี้ แอมมี่ ได้ร่วมงานกับโปรดิวเซอร์ที่รู้ใจกันเป็นอ­ย่างดี เพิ่มศักดิ์ พิสิษฐ์สังฆการ (โอ๊บ )ที่เข้ามาช่วยแอมมี่ในการ Arrange เพลงนี้และค่อยๆประกอบทุกตัวโน๊ต ไม่ว่าจะเป็นจากไวโอลินหรือเชลโล่ เพื่อให้เพลงๆนี้มีบรรยากาศที่สามารถ เข้าไปสู่ทุกหัวใจคนฟังได้อย่างไม่ยากเย็น­เกินไป
มิวสิควีดีโอได้เป็นสีขาวดำ โดบแอมมี่ แสดงถึงความเศร้าของเพลง โดยมีคุณแอมมี่ ที่เล่นเปียโนและร้องเพลงในสถานที่ต่างๆ เป็นมิวสิควีดีโอที่เรียบง่าย แต่สวยและเป็นเอกลักษณ์มากๆ โดยการแต่งตัวที่เป็นเอกลักษณ์ของคุณแอมมี่ก็ยังมีอยู่ในมิวสิควีดีโอเพลงนี้ด้วย
เพลง "เก็บรัก" ได้ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 พฤศจิยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คุณทองแดง ดิ อินสไปเรชั่นส์
คุณทองแดง ดิ อินสไปเรชั่นส์ เป็นภาพยนตร์แอนิเมชั่นของประเทศไทยในปี พ.ศ. 2558 โดยธนาคารกสิกรไทยเป็นผู้สนับสนุนหลักในการสร้าง พากย์เสียงโดย จิรายุ ตั้งศรีสุข, ชนาธิป สรงกระสินธ์, ศรัณย์รัชต์ วิสุทธิธาดา, เกตุเสพย์สวัสดิ์ ปาลกะวงศ์, พัชรศรี เบญจมาศ, เพ็ญพิสุทธิ์ เลิศรัตนชัย, สันติสุข พรหมศิริ, เกียรติศักดิ์ อุดมนาค, ณฐมน ภูวะปัจฉิม, ชนัญญา เลิศวัฒนามงคล, ธัญวิชญ์ วุฒิทวีวัฒน์, เคน ลิมกานน, จุไลภรณ์ อินทรลาวัณย์ และ วิภาดา จตุยศพร
ภาพยนตร์ได้รับแรงบันดาลใจจากเรื่องราวของ "คุณทองแดง" สุนัขทรงเลี้ยงในพระบาทสมเด็จพระปรมินทรมหาภูมิพลอดุลยเดช โดยแอนิเมชั่นเล่าถึงความกตัญญู ความกล้าหาญ และข้อคิด ประกอบไปด้วยแอนิเมชั่นทั้งหมด 3 เรื่อง เรื่องที่ 1 หมาวัด ถ่ายทอดเรื่องราวความกตัญญูของจร เรื่องที่ 2 ทองหล่อถ่ายทอดเรื่องราวลูกสุนัขที่มีภารกิจเป็นองครักษ์ปกป้องเด็กสาวตาบอดผู้เป็นเจ้านาย และเรื่องที่ 3 คอปเปอร์เพื่อนรักที่เป็นเรื่องโลกแห่งอนาคตของโลหะและโรบอท
เป็นเรื่องราวความกตัญญูของ "จร" สุนัขถูกทิ้งข้างถนนที่ถูกชุบเลี้ยงจากความเมตตาของหลวงพ่อรูปหนึ่ง ซึ่งถึงแม้จรจะเป็นเพียงหมาวัดธรรมดา แต่หัวใจที่หาญกล้าที่มีต่อสิ่งที่หลวงพ่อ ทำให้จรตัดสินใจที่จะปกป้องหลวงพ่อและทรัพย์สินของวัดด้วยชีวิต
เป็นเรื่องราวของ "ทองหล่อ" ลูกสุนัขบ้านสวนธรรมดาๆ ที่มีหัวใจไม่ธรรมดาจากการเลือกยึดเอา "คุณทองแดง" สุนัขทรงเลี้ยงของพระบาทสมเด็จพระเจ้าอยู่หัวเป็นต้นแบบความกล้าหาญ เพื่อดูแลสาวน้อยพิการทางสายตา
เป็นเรื่องราวในโลกอนาคตของ "คอปเปอร์" สุนัขหุ่นยนต์ที่ถูกชุบชีวิตขึ้นมาจากเศษเหล็กโดย สนิมสาวน้อยหุ่นยนต์ช่างคิดแต่ไร้เพื่อน ที่การประกอบเศษเหล็กขึ้นมาครั้งนี้จะทำให้เธอได้เพื่อนใหม่และเปลี่ยนโลกแสนน่าเบื่อใบเดิมให้มีแต่เสียงหัวเราะขึ้นมา
พวกนักเลง
พวกนักเลง, พวกโจร หรือทับศัพท์ว่า แก๊ง () เป็นกลุ่มปัจเจกบุคคลที่คบกัน เพื่อนสนิทหรือครอบครัวที่มีผู้นำที่ระบุตัวได้และมีการจัดระเบียบภายใน มีการพิจารณาหรืออ้างการควบคุมเหนือพื้นที่ในชุมชน และดำเนินพฤติกรรมรุนแรงหรือมิชอบด้วยกฎหมายไม่ว่าปัจเจกหรือเป็นกลุ่ม สมาชิกพวกนักเลงอาชญากรบางคน "โจน" หรือจำต้องพิสูจน์ความภักดีของตนโดยการกระทำอย่างโจรกรรมหรือความรุนแรง สมาชิกของพวกนักเลงอาจเรียก นักเลงหรือคนร้าย (gangster หรือ thug)
รักคำโตโต
"รักคำโตโต" เป็นซิงเกิลของ ลุลา และเบน ชลาทิศ ในปี พ.ศ. 2558 ประพันธ์เนื้อร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย บริพัตร หวานคำเพราะ ออกจำหน่ายครั้งแรกในวันที่ 1 ตุลาคม พ.ศ. 2558
โดยเพลงนี้เป็นครั้งแรกที่สองศิลปินคุณภาพ เนื้อเสียงมากเอกลักษณ์อันดับต้นๆของประเทศระหว่าง ลุลา และ เบน ชลาทิศ ที่มาถ่ายทอดเพลงรักและท่วงทำนองอันกลมกล่อ­ม ที่พร้อมมอบให้กับทุกๆคนแทนความรู้สึกดี­ดี
รักคำโตโต เป็นเพลงที่พูดถึงในรูปแบบของความอ่อนหวาน น่ารัก และการบอกรักคำโตโต ในส่วนของดนตรีมีการจัดวางเครื่องดนตร­ีให้เข้ากับเนื้อหาและเนื้อร้องที่ถูกจัดว­างมาให้เข้ากับศิลปินทั้งคู่
เพลง "'รักคำโตโต" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตำบลโหล่งขอด
โหล่งขอด เป็น"ตำบล" ของ อำเภอพร้าว ในจังหวัดเชียงใหม่, ประเทศไทย. ในปี 2005 มีประชากรประมาณ 5,032 คน 9 หมู่บ้าน
แผลเป็น (เพลง)
"แผลเป็น (Scar)" เป็นเพลงซิงเกิ้ลของนักร้อง อะตอม-ชนกันต์ รัตนอุดม กับแนวดนตรี โซล-ป็อป อะตอมยังประพันธ์เนื้อร้องและแต่งทำนองเอง และเรียบเรียงโดย กันต์ รุจิณรงค์ ,กวิน อินทวงษ์ ออกจำหน่ายในวันที่ 25 มิถุนายน พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่
โดยที่เพลงนี้ถูกเขียนขึ้นจากประสบการณ์ขอ­งศิลปินเอง “วันหนึ่งผมเหลือบไปเห็นแผลเป็นของผมเองที­่ขาผมเองก็ลืมไปแล้วว่ามีมันอยู่ แต่ทุกครั้งที่เห็น ผมแทบจะจำทุกรายละเอียด จำความเจ็บ ในวันที่เกิดได้หมดทุกอย่าง
เพลงนี้พูดถึงทุกคนมีบาดแผล ทุกบาดแผล “มีความทรงจำ” เพราะในทุกๆร่องรอยของความรู้สึกล้วนแล้วแ­ต่มีความทรงจำที่คอยย้ำเตือนเราเสมอว่าครั­้งหนึ่ง “เรา” เคยผ่านอะไรมาบ้าง และในทุกๆเรื่องราวของความรัก ต่างก็ทิ้งร่องรอยความทรงจำ เปรียบให้เกิด “แผลเป็น” อยู่ในใจเราทุกคน
เพลง PLEASE ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตำบลบ้านแอ่น
บ้านแอ่น เป็นตำบลในอำเภอดอยเต่า จังหวัดเชียงใหม่ ประเทศไทยในปี 2548 บ้านแอ่น มีจำนวนประชากร 2804 คน 4 หมู่บ้าน
ปลายสายรุ้ง
"ปลายสายรุ้ง" เป็นซิงเกิลของวงดนตรีพาราด็อกซ์ จากอัลบั้ม Day Dreamer ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 10 พฤศจิกายน พ.ศ. 2554 โดยเพลงนี้เน้นความสวยงามและความ Romantic ถึงในเนื้อเพลงจะเป็นการเปรียบเปรย แต่มันก็สามารถสะท้อนความรู้สึกจริงได้
ส่วนมิวสิกวิดีโอนี้ เผยแพร่ครั้งแรกในวันที่ 10 พฤศจิกายน พ.ศ. 2554 ในยูทูบ เป็น Fantasy MV จะเป็น Animation เป็นการ์ตูนญี่ปุ่นย้อนยุค ทำหนุ้าที่เสริมอารมณ์ของเพลง เน้นอารมณ์ความรู้สึกมากกว่าการเล่าเรื่องเป็นตอนๆ ซึ่งได้ทีมกากเมะมาช่วยกันประกอบให้สมบูรณ์ยิ่งขึ้น ซึ่ง พี่ต้า สวมบทบาทกำกับคุม Direction เอง
เพลง "ปลายสายรุ้ง" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 ธันวาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กองทัพซีเรีย
กองทัพซีเรีย () เป็นกำลังทหารของประเทศซีเรีย ประกอบด้วยกองทัพบกอาหรับซีเรีย กองทัพเรืออาหรับซีเรีย กองทัพอากาศอาหรับซีเรีย กำลังป้องกันภัยทางอากาศอาหรับซีเรียและกำลังกึ่งทหารต่าง ๆ ตามรัฐธรรมนูญซีเรีย ประธานาธิบดีซีเรียเป็นผู้บัญชาการทหารสูงสุดของกองทัพ
กองทัพเป็นกำลังเกณฑ์ ชายรับราชการในกองทัพเมื่ออายุ 18 ปีบริบูรณ์ แต่มีหญิงจำนวนมากในกองทัพซีเรีย ตั้งแต่สงครามกลางเมืองซีเรีย สมาชิกที่สมัครเข้าเป็นทหารกองทัพซีเรียลดลงกว่าครึ่งจากตัวเลขก่อนสงครามที่ 325,000 คนเหลือ 150,000 คนในกองทัพบกในเดือนธันวาคม 2557 เนื่องจากกำลังพลสูญเสีย การแปรพักตร์และการหนีทหาร มีทหารระหว่าง 178,000 ถึง 220,000 นายในกองทัพบก นอกเหนือจาก 80,000 ถึง 100,000 นายในกำลังนอกแบบ
ก่อนเริ่มสงครามกลางเมืองซีเรีย มีการลดระยะรับราชการทหารบังคับอย่างต่อเนื่อง ในปี 2548 มีการลดจาก 2 ปีครึ่งเหลือ 2 ปี ในปี 2551 เหลือ 21 เดือน และในปี 2554 เหลือ 18 เดือน แต่ตั้งแต่สงครามกลางเมืองซีเรีย รัฐบาลซีเรียมีรายงานว่ามีการรณรงค์จับและบังคับใช้การกำกับใหม่ โดยแม้พลเมืองที่สำเร็จการเกณฑ์ทหารบังคับแล้วถูกเรียกตัวมาเป็นกำลังพลสำรอง
พระสาสนโสภณ (อ่อน อหึสโก)
พระสาสนโสภณ นามเดิม อ่อน ฉายา อหึสโก (อ่านว่า อะหิงสะโก) เป็นพระราชาคณะเจ้าคณะรองฝ่ายธรรมยุติกนิกาย เคยดำรงตำแหน่งสำคัญ เช่น เจ้าอาวาสวัดพิชยญาติการามวรวิหาร เจ้าอาวาสวัดราชประดิษฐสถิตมหาสีมารามราชวรวิหาร และเจ้าคณะมณฑลกรุงเทพมหานคร
พระสาสนโสภณ เป็นชาวจีนแคะ เดิมชื่อเซี่ยงออน เกิดที่ประเทศจีนเมื่อปีเถาะ พ.ศ. 2398 เมื่ออายุ 8 ปี ท่านได้ลงเรือของพระยาโชฎึกราชเศรษฐี (ฟัก โชติกสวัสดิ์) เข้ามาอาศัยอยู่ที่กรุงเทพฯ โดยภริยาของพระยาโชฎึกฯ (ฟัก) เป็นผู้เลี้ยงดู จนอายุได้ 11 ปี จึงไปเรียนในสำนักของพระมหาอ่ำ ณ วัดบุปผารามวรวิหาร เรียนได้ปีเศษก็บวชเป็นสามเณร
แล้วย้ายไปศึกษากับพระยาธรรมปรีชา (บุญ) พระโหราธิบดี (ชุม) พระเมธาธิบดี (จั่น) และสมเด็จพระวันรัต (แดง สีลวฑฺฒโน) จนถึงปีกุน พ.ศ. 2418 จึงอุปสมบทที่วัดบุปผาราม โดยมีพระวิเชียรกระวี (เดช) เป็นพระอุปัชฌาย์ พระสาสนโสภณที่พระธรรมวโรดม (สา ปุสฺสเทโว) เป็นพระกรรมวาจาจารย์ คุณถมยาธิดาของพระยาโชฎึกฯ (ฟัก) เป็นเจ้าภาพ หลังอุปสมบทได้ย้ายไปอยู่วัดคณิกาผลบ้าง วัดกันมาตุยารามบ้าง เพื่อให้ใกล้กับบ้านพระยาธรรมปรีชา (บุญ)
ท่านเข้าสอบครั้งแรกในปีชวด พ.ศ. 2419 ที่พระที่นั่งสุทไธสวรรยปราสาท แปลได้ประโยค 1 จึงไม่ได้เป็นเปรียญ จนถึงปีมะเมีย พ.ศ. 2425 จึงเข้าสอบอีกได้เปรียญธรรม 4 ประโยค และเข้าสอบครั้งสุดท้ายในปีจอ พ.ศ. 2429 ได้เพิ่มอีก 3 ประโยครวมเป็นเปรียญธรรม 7 ประโยค
ในปี พ.ศ. 2430 ท่านได้รับแต่งตั้งเป็นพระราชาคณะไปครองวัดพิชยญาติการาม นอกจากนี้ยังได้รับแต่งตั้งในหน้าที่อื่น ๆ อีก ได้แก่ วันที่ 8 มกราคม ร.ศ. 114 ท่านได้รับพระราชทานตราตั้งเป็นสภานายกกรรมการมหามกุฏราชวิทยาลัยฝ่ายบรรพชิต และในปี ร.ศ. 115 พระเจ้าน้องยาเธอ กรมหมื่นวชิรญาณวโรรส ซึ่งดำรงตำแหน่งเจ้าคณะใหญ่คณะธรรมยุตในขณะนั้น ได้ทรงแต่งตั้งท่านเป็นกรรมการเถรสมาคมคณะธรรมยุตชุดแรก
เมื่อพระราชทานเพลิงพระศพสมเด็จพระสังฆราช (สา ปุสฺสเทโว) เสร็จ พระบาทสมเด็จพระจุลจอมเกล้าเจ้าอยู่หัวทรงบริจาคพระราชทรัพย์ซ่อมแซมกุฏิสมเด็จพระสังฆราชจนสวยงาม ถึงในวันที่ 26 เมษายน ร.ศ. 120 จึงโปรดฯ ให้แห่พระสาสนโสภณ (อ่อน อหึสโก) จากวัดพิชยญาติการาม ลงทางเรือมาเป็นเจ้าอาวาสวัดราชประดิษฐฯ ท่านได้ครองวัดนี้ตราบจนมรณภาพ
เมื่อทรงประกาศใช้พระราชบัญญัติลักษณะปกครองคณะสงฆ์ ร.ศ. 121 ได้ทรงโปรดฯ ให้พระสาสนโสภณเป็นเจ้าคณะมณฑลกรุงเทพฯ และพระราชทานสัญญาบัตรเจ้าคณะมณฑลแก่ท่าน ณ พระอุโบสถ วัดพระศรีรัตนศาสดาราม ในวันที่ 19 กรกฎาคม ศกนั้นพระสาสนโสภณ อาพาธเป็นวัณโรคมาช้านาน แพทย์พยายามรักษาแต่อาการมีแต่ทรงกับทรุด จนถึงแก่มรณภาพเมื่อวันอังคารที่ 28 มิถุนายน พ.ศ. 2453 เวลายามเศษ ณ กุฏิ วัดราชประดิษฐฯ วันต่อมาเวลาบ่าย 4 โมงเศษ สมเด็จพระบรมโอรสาธิราช เจ้าฟ้ามหาวชิราวุธ สยามมกุฏราชกุมาร เสด็จฯ มาพระราชทานน้ำสรงศพ โกศแปดเหลี่ยม ฉัตรเบญจา 4 คัน เป็นเกียรติยศ และโปรดให้พระพิธีธรรมสวดพระอภิธรรมมีกำหนด 3 เดือน
UTC+03:00
UTC+03:00 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 3 ชั่วโมง ใช้ใน
มอสโก, เซนต์ปีเตอร์สเบิร์ก, ฟรานซ์โจเซฟแลนด์
พ.ศ. 2611
พุทธศักราช 2611 ตรงกับปีคริสต์ศักราช 2068 เป็นปีอธิกสุรทินที่วันแรกเป็นวันอาทิตย์ตามปฏิทินเกรกอเรียน
ฟรานเซส แม็คดอร์มานด์
ฟรานเซส หลุยส์ แม็คดอร์มานด์ (, 23 มิถุนายน ค.ศ. 1957) เป็นนักแสดงชาวอเมริกัน เธอแต่งงานกับผู้กำกับและนักเขียน โจเอล โคเอน ตั้งแต่ปี ค.ศ. 1984 และร่วมแสดงภาพยนตร์ของสองพี่น้องตระกูลโคเอนหลายเรื่อง "Blood Simple" (1984), "Raising Arizona" (1987), "Fargo" (1996), "The Man Who Wasn't There" (2001) และ "ยกขบวนป่วนซีไอเอ" (2008) แม็คดอร์มานด์เป็นหนึ่งในนักแสดงไม่กี่คนที่ประสบความสำเร็จจนได้รับตำแหน่ง เดอะทริปเปิลคราวน์ออฟแอคอิง ในปี 1997 เธอได้รับรางวัลออสการ์ในสาขานักแสดงนำหญิงยอดเยี่ยม จากภาพยนตร์เรื่อง "Fargo" ในปี 2011 เธอได้รับรางวัลโทนี่ สาขานักแสดงนำหญิงยอดเยี่ยม สำหรับการแสดงทางละครบรอดเวย์ จากเรื่อง "Good People" และในปี 2015 เธอได้รับรางวัลเอ็มมี สาขานักแสดงนำหญิงยอดเยี่ยมประเภทละครหรือภาพยนตร์ จาก "Olive Kitteridge"
ศตวรรษที่ 3 ก่อนคริสตกาล
ศตวรรษ : ศตวรรษที่ 4 ก่อนคริสตกาล - ศตวรรษที่ 3 ก่อนคริสตกาล - ศตวรรษที่ 2 ก่อนคริสตกาล
ทศวรรษ : 290 280 270 260 250 240 230 220 210 200
ก่อนคริสตกาล
ศตวรรษที่ 3 ก่อนคริสตกาล อยู่ระหว่าง 300 ปีก่อนคริสตกาล ถึง 201 ปีก่อนคริสตกาล
BC = ก่อนคริสตกาล
ไคโล เร็น
ไคโล เร็น () หรือ เบน () เป็นตัวละครในสตาร์ วอร์ส ปรากฏตัวครั้งแรกในภาพยนตร์เรื่อง""
ไคโล เร็น เป็นมนุษย์เพศชายที่มีสัมผัสแห่งพลัง ได้รับการฝึกเป็นเจไดภายใต้การสั่งสอนของอาจารย์เจไดลุค สกายวอล์คเกอร์ก่อนที่จะหันเข้าสู่ด้านมืดของพลังและเข้าร่วมกับกลุ่มอัศวินแห่งเร็น แต่เดิมเขามีชื่อว่าเบน เป็นบุตรของเจ้าหญิงเลอา ออร์กานาและนักขนของเถื่อนฮัน โซโล ในวัยเด็กเขามีคุณสมบัติพิเศษบางอย่างที่สะท้อนถึงอนาคิน สกายวอล์คเกอร์ผู้เป็นตาของเขา ก่อนที่จะหันเข้าสู่ด้านมืดของพลังและกลายเป็นลอร์ดแห่งซิธนามดาร์ธ เวเดอร์ หลังจากเบนถูกเลอาส่งไปฝึกกับลุคผู้เป็นลุงแล้ว เขาก็พลัดเข้าไปอยู่ภายใต้อิทธิพลของผู้นำสูงสุดสโน้กแห่งปฐมภาคี และได้สังหารเหล่าเจไดรุ่นใหม่ที่ลุคฝึกสอน หลังจากนั้นลุคได้หลบลี้สาบสูญไป เบนเปลี่ยนคำเรียกตัวเองกลายเป็นไคโล เร็น และเข้าร่วมกับปฐมภาคี เป้าหมายของเขาคือการสานต่อสิ่งที่ดาร์ธ เวเดอร์เคยเริ่มต้นเอาไว้ นั่นคือการทำลายเหล่าเจได
หลายปีต่อมา ไคโล เร็น เฝ้าตามหาชิ้นส่วนข้อมูลเพื่อสร้างแผนที่ที่จะนำเขาไปสู่ที่ซ่อนของลุค สกายวอล์คเกอร์ เพื่อที่เขาจะได้ทำลายเจไดคนสุดท้ายลงให้จงได้ เขาไล่ล่าแอสโตรเมคดรอยด์รหัสบีบีเอทซึ่งครอบครองแผนที่นั้นเอาไว้ และได้ไล่ตามดรอยด์มาจนถึงดาวเคราะห์ทาโคดานาหลังจากสืบทราบว่าดรอยด์นี้อยู่ในความครอบครองของฮัน โซโล ที่นั่นเขาได้พบกับเรย์ หญิงสาวผู้มีสัมผัสแห่งพลังที่ได้เห็นแผนที่นั้นและกำลังช่วยพาบีบีเอทไปสมทบกับฝ่ายต่อต้าน ไคโล เร็น จับตัวเรย์ไปยังฐานทัพสตาร์คิลเลอร์ ซึ่งเป็นทั้งฐานทัพของปฐมภาคีและเป็นอาวุธมหาประลัย เขาพยายามเจาะเข้าไปในจิตใจของเธอเพื่อค้นหาข้อมูลของแผนที่ แต่เรย์ต่อต้านและหนีไปได้ หลังจากนั้นฝ่ายต่อต้านได้เข้าโจมตีฐานทัพสตาร์คิลเลอร์และทำลายทั้งฐานทัพและอาวุธมหาประลัยลงได้สำเร็จ ระหว่างนั้นไคโล เร็น ได้พบกับฮันอีกครั้ง เขาได้สังหารฮัน โซโลผู้เป็นบิดาลง ด้วยหวังจะทำลายด้านสว่างที่ยังคงหลงเหลือในตัวให้หมดสิ้น จากนั้นจึงไล่ตามเรย์และสตอร์มทรูปเปอร์แปรภักดิ์นามฟินน์ไปยังป่าใกล้เคียงขณะที่ฐานทัพกำลังถูกโจมตี เขาได้ประลองกระบี่แสงกับทั้งฟินน์และเรย์ ก่อนที่จะเอาชนะฟินน์ได้ และพ่ายแพ้ให้กับเรย์ในเวลาต่อมา ขณะที่ฐานทัพกำลังสลายตัวนั้นเอง ผู้นำสูงสุดสโน้กได้สั่งนายพลฮักซ์ผู้เป็นผู้บังคับบัญชาแห่งฐานทัพ ให้พาไคโล เร็น ไปพบเขา เพื่อจะได้ดำเนินการฝึกต่อให้สำเร็จ
กระบี่แสงของเร็นไม่เหมือนกับกระบี่แสงของคนอื่น เนื่องจากกระบี่แสงนี้ถูกสร้างขึ้นโดยเร็นเอง เพราะคริสตัลที่เป็นแกนกลางมีรอยร้าวจึงทำให้มีความอันตรายและไม่สเถียรภาพเหมือนกับกระบี่แสงอันอื่นๆ และเอกลักษณ์ของกระบี่แสงที่เร็นใช้คือเป็นคราดแสงที่มีแสงออกมาจากข้างๆปลายด้ามจับทำมุม90องศาคล้ายไม้กางเขน ซึ่งทำให้แฟนๆจดจำกระบี่แสงของตัวละครนี้ดี
พ.ศ. 2612
พุทธศักราช 2612 ตรงกับปีคริสต์ศักราช 2069 เป็นปีปกติสุรทินที่วันแรกเป็นวันอังคารตามปฏิทินเกรกอเรียน
พ.ศ. 2613
พุทธศักราช 2613 ตรงกับปีคริสต์ศักราช 2070 เป็นปีปกติสุรทินที่วันแรกเป็นวันพุธตามปฏิทินเกรกอเรียน
11เมษายน เปิดสุริยุปราคาเต็มดวงในประเทศไทย
พ.ศ. 2614
พุทธศักราช 2614 ตรงกับปีคริสต์ศักราช 2071 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน
พ.ศ. 2615
พุทธศักราช 2615 ตรงกับปีคริสต์ศักราช 2072 เป็นปีอธิกสุรทินที่วันแรกเป็นวันศุกร์ตามปฏิทินเกรกอเรียน
เฟร์ราส์
เฟร์ราส์ อัลไคซี ( เกิด 2 กรกฎาคม ค.ศ. 1982) เป็นนักร้องนักแต่งเพลง และนักดนตรีชาวอเมริกันจากลอสแอนเจลิส รัฐแคลิฟอร์เนีย เขาเป็นที่รู้จักจากซิงเกิล "ฮอลลิวูดส์น็อตอเมริกา" จากอัลบั้มแรก "เอเลียนส์แอนด์เรนโบส์" ซึ่งได้เป็นเพลงปิดรายการในรายการอเมริกันไอดอล ฤดูกาลที่ 7 รอบรองชนะเลิศ เขาเซ็นสัญญากับสังกัดเมตามอร์โฟซิสมิวสิก บริษัทย่อยของค่ายแคปิตอลเรเคิดส์ ก่อตั้งโดยเคที เพร์รี และเป็นนักร้องคนแรกในสังกัดของเธอ ในเดือนมิถุนายน ค.ศ. 2014 เขาออกอีพีชื่อเดียวกับตัวเองในนามสังกัดดังกล่าว
ท้วม ประสิทธิกุล
ท้วม ประสิทธิกุล เกิดที่จังหวัดนนทบุรี เมื่อ พ.ศ. 2439 บิดาชื่อ สุทธิ์ มารดาชื่อ เทียบ นายสุทธิ์ บิดานั้น เป็นนักดนตรีไทยที่มีความสามารถ ขับร้อง ขับเสภา และเล่นเพลงพื้นบ้านได้ดี ท้วมจึงได้เรียนขับร้องจากบิดามาตั้งแต่เด็ก จนอายุราว 12 ปี บิดาจึงพามาถวายตัวกับพระอัครชายาเธอพระองค์เจ้าสายสวลีภิรมย์ ซึ่งต่อมาเฉลิมพระนามเป็น พระวิมาดาเธอ กรมพระสุทธิสินีนาฏ ในพระบาทสมเด็จพระจุลจอมเกล้าเจ้าอยู่หัว ท้วมอยู่ในวังนี้ประมาณ 1 ปี ก็ไปต่อเพลงกับหม่อมส้มจีนที่บ้านคลองบางหลวง
จนกระทั่ง พ.ศ. 2453 พระบาทสมเด็จพระจุลจอมเกล้าเจ้าอยู่หัวเสด็จสวรรคต ท้วมยังอยู่ที่บ้านหม่อมส้มจีน จนหม่อมส้มจีนถึงแก่กรรม เมื่อ พ.ศ. 2454 จึงกลับไปอยู่กับบิดา ในรัชสมัยพระบาทสมเด็จพระมงกุฎเกล้าเจ้าอยู่หัว ท้วมได้ไปอยู่กับพระวิมาดาเธอ กรมพระสุทธาสินีนาฏ ที่ตำหนักสวนสุนันทา ต่อมาสมเด็จเจ้าฟ้าอัษฎางค์เดชาวุธ กรมหลวงนครราชสีมา ทรงขอยืมตัวมาช่วยงานขับร้องที่วังสวนกุหลาบระยะหนึ่ง ต่อมาสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราชัย ทรงมีละครในวังเพชรบรูณ์ จึงทรงขอยืมตัวท้วมมาประจำอยู่ที่วังเพชรบรูณ์ โดยร่วมงานกับลมุล ยมะคุปต์ และเฉลย ศุขวณิช และที่วังเพชรบูรณ์นี้ ท้วมได้เรียนขับร้องกับหม่อมมาลัยเพิ่มเติม
ในรัชสมัยพระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้า ฯ ให้ตั้งวงมโหรีหญิงขึ้น ท้วมได้เข้ารับราชการเป็นคนขับร้องประจำวงมโหรีหลวง ในช่วงนี้ ท้วมร้องเพลงอัดลงจานเสียงกับบริษัทโอเดี้ยนไว้เป็นจำนวนมาก ท้วมสมรส เมื่อ พ.ศ. 2469 กับนายพูล ประสิทธิกุล ข้าราชการในกรมอัศวราช
แองเกล แองเกลอฟ
แองเกล แองเกลอฟ (Angel Angelov; ภาษาบัลแกเรีย:Ангел Ангелов ) เกิดเมื่อ 10 กรกฎาคม พ.ศ. 2491 ที่โซเฟียกราด บัลแกเรีย เป็นนักมวยสากลสมัครเล่นทีมชาติบัลแกเรีย ติดทีมชาติเข้าแข่งขันกีฬาโอลิมปิกเกมส์ พ.ศ. 2515 ที่มึนเชน เยอรมันตะวันตก ในรุ่นไลท์เวลเตอร์เวท รอบแรก ชนะ หลุยส์ คอนเตรราส จากเวเนซุเอลาเมื่อ 30 สิงหาคม รอบสอง ชนะ วอลเตอร์ โกเมซ จากอาร์เจนตินา เมื่อ 4 กันยายน รอบ 8 คนสุดท้าย ชนะบรรเทา ศรีสุข จากไทย เมื่อ 7 กันยายน รอบรองชนะเลิศ ชนะ อิสซากา ดาโบเร จากไนเจอร์ เมื่อ 8 กันยายน และในรอบชิงชนะเลิศ แพ้ เรย์ เซียเรส จากสหรัฐ ได้เพียงเหรียญเงิน เมื่อ 10 กันยายน
ทูช นล
ทูช นล (Touch Nol) เกิดเมื่อ 3 มกราคม พ.ศ. 2484 เป็นนักมวยสากลสมัครเล่นชาวกัมพูชา ติมทีมชาติเข้าแข่งขันกีฬาโอลิมปิก พ.ศ. 2507 ที่โตเกียวในรุ่นไลท์เวลเตอร์เวท รอบแรกได้บาย รอบสอง ชนะ ไบรอัน แอนเดอร์สัน จากไอร์แลนด์ รอบสาม แพ้ เอ็ดดี บลาย จากกานา ตกรอบเมื่อ 18 ตุลาคม พ.ศ. 2507
ตำบลศรีษะเกษ
ตำบลศรีษะเกษ เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณตั้งอยู่ทางทิศตะวันออกของอำเภอนาน้อย
ตำบลศรีษะเกษเป็นตำบลเก่าแก่มาหลายร้อยปีเดิมเป็นแขวงแขวงหนึ่ง จากการเล่าขานต่อกันมาว่า เจ้าเมืองน่านได้เสด็จประพาสมายังแขวงนี้ได้เห็นสายน้ำไหลกลับทิศ คือไหลจากทิศใต้มาทิศเหนือเป็นที่น่าสังเกตและแปลกจากแขวงอื่นๆ จึงตั้งชื่อแขวงนี้ว่า แขวงศรีษะเกษ คำว่าศรีษะเกษ แผลงมาจากคำว่า "สังเกต" ต่อมาตั้งชื่อเป็นอำเภอศรีษะเกษ แต่ชื่อไปตรงกับจังหวัดศรีสะเกษ จึงเปลี่ยนชื่อมาเป็นอำเภอ นาน้อย แต่ชื่อตำบลยังเป็นตำบลศรีษะเกษจนถึงปัจจุบันแบ่งการปกครองออกเป็น 14 หมู่บ้าน ได้แก่
แบ่งการปกครองเป็น 1 เทศบาลตำบล ได้แก่
สาวน้อยร้อยล้าน
สาวน้อยร้อยล้าน เป็นละครโทรทัศน์ไทยแนวมิวสิคัล-ลูกทุ่ง จากบทประพันธ์ของ พลอยชื่น - รื่นสราญ สร้างเป็นละครโทรทัศน์มาแล้ว 2 ครั้ง ครั้งแรกผลิตโดย บริษัท บ้านละคอน จำกัด และครั้งที่ 2 โดย บริษัท ทีวี ธันเดอร์ จำกัด ซึ่งครั้งแรกในปี พ.ศ. 2549 นำแสดงโดย ภาณุ สุวรรณโณ และ สาวิกา ไชยเดช ทางช่อง 7 และครั้งที่สองในปี พ.ศ. 2559 นำแสดงโดย ทฤษฎี สหวงษ์ และ นนธวรรณ ฌรรวนธร ออกอากาศทางไทยทีวีสีช่อง 3
ตำบลนาน้อย
ตำบลนาน้อย เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณกึ่งกลางของพื้นที่อำเภอ เป็นศูนย์กลางความเจริญและที่ตั้งของสถานที่ราชการต่าง ๆ ของอำเภอนาน้อยแบ่งการปกครองออกเป็น 10 หมู่บ้าน ได้แก่
แบ่งการปกครองเป็น 2 เทศบาลตำบล ได้แก่